Sepsifikasi OnePlus Nord N10 5G Terdedah? Mungkin Hadir Dengan Snapdragon 690??!!

Pada ketika ini, OnePlus Nord N10 5G sering diperkatakan dan terkini spesifikasi peranti ini juga dikhabarkan telah tertiris!!??

Menariknya, peranti ini mungkin bakal hadir dengan kadar segar semula 90Hz dan tampil dengan skrin 6.49″.

Dari aspek dalaman, ia mungkin hadir dengan snapdragon 690 dan dipadankan dengan 6GB RAM dan storan sebesar 128GB. Kamera juga tidak mengecewakan apabila ia dikatakan bakal hadir dengan lensa utama 64MP.

Sejauh manakah kesahihannya harus kita nantikan ketika ia dilancarkan kelak!


Samsung Galaxy S9/S9+ Sunrise Gold Akhirnya Sampai…

Ingat tak bulan Mei yang lalu, kami ada membuat berita mengenai Samsung Galaxy S9/S9+ menambah dua warna baharu, iaitu Sunrise Gold dan Burgundy Red di pasaran Korea dan China. Kini warna Sunrise Gold sudah rasmi ditawarkan di pasaran Malaysia mulai sekarang!

Walaupun peranti ini telah pun dilancarkan pada bulan Mac lalu, tetapi kemasi kini dengan ciri-ciri baru masih dikekalkan seperti AR Emoji semakin banyak karakter dikeluarkan. Oleh itu, tawaran warna baharu nampaknya masih ada pasaran lagi, selain warna yang sedia ada iaitu Midnight Black, Coral Blue dan Lilac Purple.

Berminat? Dapatkan di semua Samsung Experience Stores dan stor atas talian dengan tawaran harga RM3,109 (64GB) bagi Galaxy S9, serta RM3,769 (128GB) bagi Galaxy S9+.


Perjalanan mengelilingi China – Jelajah Media Asing Terokai Chongqing Berakhir di Barat Daya China

CHONGQING, China, 22 Disember 2020 /PRNewswire/ — Dilaporkan oleh iChongqing — “Chongqing tersemat di hati saya. Saya dapat merasai suatu pengalaman yang hebat. Ramai penduduk yang sangat baik dengan saya, dan saya berharap saya dapat sentiasa kembali semula ke sini,” kata Rafael Henrique Zerbetto, editor bagi The Courier Esperanto Edition, selepas penjelajahannya selama empat hari.

Rafael merupakan antara wartawan asing yang pernah bekerja di China dan telah dijemput untuk menyertai aktiviti bertemakan ‘Perjalanan Mengelilingi China’ – Jelajah Media Asing Terokai Chongqing, dari 15 hingga 18 Disember.

Dalam masa lawatan empat hari, 12 organisasi media asing dari enam negara telah melawat Pangkalan Pengangkutan Pelabuhan Multimodal Guoyuan, Bandar Pembelian Berpusat Komoditi ASEAN, Muzium Tembikar Rongchang dan lokasi penting yang lain untuk meneroka tentang pelancongan dan kebudayaan Chongqing dengan mendalam serta lebih memahaminya, ke arah pembukaan industri dan platform baharu dan platform di Chongqing.

“Chongqing terkenal dengan industri pintar dan kecerdasan data besar.” Rafael memberitahu pemberita, lawatan itu telah memuaskan rasa ingin tahunya mengenai perkembangan industri pintar di Chongqing, memandangkan bandar ini telah menganjurkan Ekspo Pintar China selama tiga tahun berturut-turut.

Selain itu, rombongan lawatan itu juga mengunjungi Pusat Data Sains dan Teknologi Jinke, Chongqing Panhua Steel Sheet Co Ltd dan Fuling Zhacai Group untuk meneroka kilang pintar tempatan.

Para wartawan juga dapat menikmati keseronokan meneroka budaya tradisional Cina, dan telah mencuba sendiri dua produk yang disenaraikan sebagai warisan budaya tidak ketara nasional di China, iaitu tembikar Rongchang dan Xiabu (juga dikenali sebagai linen rumput), yang memiliki sejarah lebih dari satu milenium.

Rafael menambah, “Ini merupakan lawatan pertama saya ke Chongqing. Saya selalu mendengar bahawa Chongqing merupakan sebuah bandar yang sangat cantik, dan saya dapat saksikan keadaan ini secara langsung. Semasa saya membuat laporan tentang lawatan ini, saya akan tunjukkan kepada para pembaca saya pemandangan Chongqing yang cantik dan juga memberi perhatian tentang bagaimana perusahaan tempatan boleh memperkasa pembangunan bandar dan dunia, selain melaporkan peluang pelaburan yang berpotensi di Chongqing.”

Penganjur bersama Jelajah Media Asing Chongqing Terokai Chongqing adalah Pejabat Maklumat Kerajaan Tempatan Perbandaran Chongqing, Suruhanjaya Perdagangan Perbandaran Chongqing, China Report Press dan Chongqing Daily News Group.

Acara ini juga telah menarik minat penyertaan daripada 12 organisasi media asing, termasuk Nikkel Shimbun dari Jepun, ChosunBiz dari Korea Selatan, Zaobao dari Singapura, The Star dari Malaysia dan Agensi Berita Vietnam.


Gambar Sebenar HUAWEI Mate 30 Pro Terdedah? Serius laa!!!

Sebelum ini, terdedah bahawa HUAWEI Mate 30 Pro dikatakan bakal dihadirkan dengan waterfall display. Menariknya hari ini, gambar yang dikatakan sebenar peranti ini telah terdedah dan memperlihatkan muka hadapan peranti ini.

Desas-desus mengenai imej ini adalah HUAWEI Mate 30 Pro semakin tular di dalam laman Weibo.

Beberapa maklumat yang tertiris sebelum ini telah terdedah antaranya adalah skrin bersaiz antara 6.6” dan 6.8” dengan resolusi FHD+ bersama panel AMOLED. Sisi peranti dikatakan sangat melengkung dengan sokongan pengimbas cap jari terbina dalam paparan.

Paparan Mate 30 Pro dikatakan menyokong kadar ksegaran sehingga 60Hz dan menyertakan sokongan Face ID 2.0 yang dipertingkatkan – kini lebih cepat dan selamat.

dikuasakan oleh pemproses Kirin 990 dan dibantu memori sehingga 12GB RAM serta storan hingga 512GB. Bateri disertakan adalah sebesar 4,500 mAh dan didoroang oleh sokongan SuperWire 40W dan 27W SuperWireless Charge.

Jadi sama-sama kita nantikan pelancaran peranti ini minggu hadapan!!!


Samsung Galaxy Buds+ Kini Rasmi – Mampu Bertahan Sehingga 11 Jam & Dijual Pada Harga RM599

Bersempena dengan Samsung Galaxy Unpacked 2020, bukan hanya telefon pintar siri Galaxy S20 dan Galaxy Z Flip yang dilperkenal, malahan mereka turut memperkenalkan Samsung Galaxy Buds+.

Jika dilihat dari segi rekaan, tiada perbezaan yang ketara berbanding model terdahulu. Ia tampil dengan keupayaan IPX2.

Menariknya, ia turut dihadirkan dengan dua pemandu audio berasingan bagi bass dan treble dan terdapat 3 mikrofon terbina bagi setiap bud yang memberikan bunyi yang lebih baik.

Terdapat beberapa penambahbaikkan berbanding model terdahulu antaranya adalah jangka hayat baterinya mampu bertahan sehingga 11 jam. ia turut dihadirkan dengan pengecasan tanpa wayar.

Peranti ini bakal dijual pada harga RM599.


Tepat, tanpa nama, tanpa sentuh: penyelesaian pembilang masuk berasaskan radar Infineon untuk bangunan awam, kedai runcit, restoran atau ruang korporat

MUNICH, 29 Julai 2020 /PRNewswire/ — Peraturan kerajaan di seluruh dunia mencetuskan keperluan mendesak terhadap penyelesaian untuk menjamin jarak sosial di bangunan awam demi menyokong usaha untuk memperlahankan penularan Covid-19. Dalam tempoh tiga bulan, Infineon Technologies AG (FSE: IFX / OTCQX: IFNNY) membangunkan penyelesaian yang mengira orang ramai ketika masuk dan meninggalkan bangunan atau bilik dan dalam masa yang sama memastikan jarak sosial. Penyelesaian pembilang masuk Pintar ini ialah papan radar bersaiz kecil dan diskret (250 mm x 150 mm) yang mengira orang ramai dengan tepat dan secara tanpa nama dengan sensor radar 60 GHz tunggal dan perisian bersepadu. Satu sistem lampu isyarat memaklumkan sekiranya seseorang dibenarkan masuk atau tidak.

“Kami bermatlamat untuk mencipta penyelesaian yang berkesan dengan pantas yang membolehkan kita semua untuk bergerak dengan selamat dalam kawasan awam, dalam pejabat, lapangan terbang atau restoran mengikut peraturan apa yang disebut sebagai kebiasaan baharu,” kata Andreas Urschitz, Presiden Bahagian Sistem Kuasa & Sensor Infineon Technologies. “Penyelesaian pembilang masuk Pintar kami ialah satu sistem tertutup. Dari satu sisi, ia mencegah berlakunya kesesakan dan dari satu sisi yang lain pula, ia membolehkan perniagaan untuk memastikan operasi mereka berjalan. Paling penting, hasil daripada penggunaan teknologi radar, data peribadi dilindungi 100 peratus. Sistem ini mengira individu, namun tidak mengenali individu berkenaan.”

Anggaran jumlah untuk penyelesaian seperti ini adalah sebanyak 90 juta unit di seluruh dunia. Penyelesaian pembilang masuk Pintar Infineon dengan sensor radar 60 GHz XENSIV™ berfungsi secara tanpa sentuh dan boleh dipasang dengan mudah pada bahagian sisi atau siling pintu masuk atau pintu keluar. Ia dapat dilaksanakan pada semua jenis bangunan, seperti bangunan awam, kedai jualan dan runcit, restoran, sekolah atau ruang korporat, contohnya kantin, pejabat dan seumpamanya. Di samping itu, Infineon telahpun mengusahakan versi generasi seterusnya yang akan merangkumkan ciri-ciri tambahan.

Penyelesaian pembilang masuk Pintar (KIT BGT60TR13C EMBEDD) dengan perisian bersepadu kini tersedia. Generasi kedua akan disediakan pada September 2020. Untuk maklumat lanjut: www.infineon.com/smart-entrance

Keywords: Computer/Electronics Health Care/Hospital Machinery Mining/Metals OTC/SmallCap IRW New products/services


iPhone Akan Datang Dengan Fungsi Laser 3D?

Tidak dinafikan bahawa syarikat dari Cupertino ini sering membangunkan inovasi teknologi kepada syarikat-syarikat pengeluar telefon pintar yang lain. Namun untuk meletakkan fungsi Laser 3D pada kamera telefon bukan lagi bahan yang baru, cuma Apple ingin melihat dahulu pasaran dan permintaan pengguna.

Terbaru, para jurutera iPhone kini sedang berusaha membangunkan teknologi VCSEL (Vertical Cavity Surface Emitting Laser) pada iPhone 8 akan datang. Perkara ini telah dimaklumkan oleh sebuah syarikat penerbitan majalah teknologi AS, FastCompany sendiri.

Selain itu, sistem pemfokusan pada kamera juga dipertingkatkan bagi menghasilkan pengalaman AR di iPhone menjadi lebih efektif. Apple menamakan sistem AR ini sebagai ARKit membolehkan para pembangun menggunakan kamera iPhone sendiri untuk mencipta aplikasi.

Maklumat selanjutnya menyatakan perkakasan ini akan dibekalkan oleh Lumentum, Finisar dan II-V1. Bagaimanapun, sumber juga memberitahu isu sensor 3D  pada paparan iPhone  masih lagi dalam ujian dan mungkin akan hadir pada tahun depan atau tahun yang berikut.


OtterBox Perkenal Koleksi Lengkap Apple iPhone 7 & iPhone 7 Plus

Anda sudah memiliki Apple iPhone 7 atau iPhone 7 Plus?! Lindungi peranti kesayangan anda itu dengan koleksi lengkap terbaru yang diperkenalkan oleh OtterBox di negara ini.

Seiring dengan revolusi yang diperkenalkan oleh Apple pada dua model keluaran terbarunya di pasaran dengan kemunculan iPhone 7 dan juga iPhone 7 Plus, OtterBox juga nampaknya telah meneruskan tanggungjawabnya untuk memberikan perlindungan maksimum untuk dua model tersebut melalui koleksi lengkap yang tampil dengan pelbagai gaya dan juga tahap perlindungan terbaik melalui pengiktirafan Drop+ Protection yang lebih terjamin.

OtterBox telah memperkenalkan koleksi sebanyak 6 model sarung pelindung dan juga 1 pelindung skrin eksklusif untuk iPhone 7 dan juga iPhone 7 Plus yang boleh dimiliki pada harga serendah RM129. Walau bagaimanapun, sarung pelindung model Strada Series Folio Case dan juga pelindung skrin Alpha Glass untuk model iPhone 7 hanya akan diperkenalkan pada masa akan datang.


Kincsem melantik CALLUM untuk reka bentuk kereta Hiper

ZUG, Switzerland, 17 Mac 2021 /PRNewswire/ — Jenama digital baharu yang mewah, Kincsem, telah melantik CALLUM di bawah pimpinan Ian Callum CBE yang dinobatkan sebagai Pereka Kereta Terbaik Tahunan GQ baru-baru ini, untuk menghasilkan reka bentuk kereta hiper elektrik serba baharu.

Kincsem mengutamakan pendigitalan dalam setiap aspek tanpa sebarang kekangan. Visi pengasas berketurunan Hungary, Tibor Bak adalah untuk menggabungkan bakat terbaik di dunia dengan teknologi terkini bagi membangunkan produk berprestasi tinggi yang direka bentuk dengan indah. Bermula daripada kewangan, pembuatan yang tangkas dan reka bentuk A.I., jenama ini mempelopori penyepaduan digital dalam setiap aspek. Bak membawa bersama kesemua pengalaman dan kemahiran perindustrian yang luas untuk menginovasi perkongsian baharu dan belum dimanfaatkan serta kaedah untuk menghasilkan portfolio pelbagai produk jenama tersebut dan Hyper-GT ini merupakan pelancaran pertamanya.

“Kisah kuda Kincsem menjadi inspirasi di sebalik jenama ini; etos di sebalik latihannya telah menjadi perintis dan oleh sebab itu, pencapaiannya kekal tiada tandingan. Pendekatan perintis kami terhadap teknologi digital membolehkan kami mencipta tanpa kekangan dan menjadikan individu sebagai teras kepada proses reka bentuk. Pelanggan kami akan mengalami tahap personalisasi dinamik baharu buat julung kali,” ulas Tibor Bak.

“Hyper-GT Kincsem yang direka bentuk oleh Ian Callum menggabungkan mod integrasi digital baharu ke dalam pembangunan, reka bentuk, pembuatan dan pemilikan. Keupayaan yang dihasilkan oleh era digital baharu yang diperkuat membolehkan kami membantu pelanggan memasuki ‘keadaan aliran’ yang disebut oleh atlet sebagai ‘The Zone’, menawarkan tahap personalisasi dan kawalan dinamik yang belum pernah tercapai sebelum ini.”

Kincsem ialah seekor kuda lumba Hungary yang terkenal di dunia yang tidak pernah ditewaskan dalam lebih 54 perlumbaan di sepanjang perkhidmatannya. Hyper-GT baharu ini meraikan legasinya dengan menghasilkan hanya 54 buah kenderaan mewah yang diperbuat di UK. Kenderaan ini menampilkan sebuah rangkaian kuasa hibrid berdasarkan F1 dengan keligatan tinggi revolusioner, dengan serahan yang bermula pada tahun 2023.

Menenggelamkan pilihan personalisasi pelanggan yang tersedia pada masa sekarang, Hyper-GT akan memperkenalkan pengalaman “Kejuruteraan Peribadi” baharu kepada setiap pemilik melalui sebuah kereta yang menggabungkan tindak balas pemandu dengan kemampuan pelepasan karbon sifar. Harganya masih belum disahkan tetapi akan bersaing dalam kedudukan tertinggi bagi kumpulan kereta-kereta mewah.

Pelantikan CALLUM merupakan yang pertama daripada beberapa perkongsian berprofil tinggi yang akan diumumkan dengan memanfaatkan reka bentuk, kejuruteraan dan bakat pengeluaran terbaik di seluruh dunia. Penyertaan CALLUM membawa salasilah yang tiada tandingan kepada projek tersebut yang akan dilancarkan sepenuhnya pada akhir tahun 2021 dan kereta baharu ini mewakili pemerkasaan dan garis panduan umum untuk pasukan reka bentuk.

“Dengan Kincsem, kami mempunyai keistimewaan luar biasa bukan sahaja untuk mencipta kereta yang cantik, malah menghasilkan suatu isyarat reka bentuk jenama mewah yang inovatif,” kata Ian Callum yang mengetuai pasukan reka bentuk CALLUM.

“Adalah menyegarkan apabila Kincsem menyatakan bahawa tiada sebarang peraturan dan ini membolehkan kami bertanya ‘Sekiranya kami boleh melakukan apa sahaja yang kami mahu, apakah yang patut kami lakukan?’ Ia merupakan salah satu peluang yang paling menarik bagi setiap pereka bentuk. Pasukan CALLUM amat teruja untuk memulakan tugas.”

Etos Kincsem dalam penglibatan pelanggan yang tiada tandingan akan ditunjukkan pada pelbagai produk, perkhidmatan dan pengalaman yang diungkap dengan peredaran masa. Ini akan merangkumi pelancaran SUV berprestasi mewah yang menampilkan keupayaan pemanduan dan Kejuruteraan Peribadi yang sama seperti kereta Hyper-GT tersebut.

Untuk maklumat lanjut, sila hubungi:press@kincsemmediasite.com +44 (0)7407 312818

Keywords: Auto Banking/Financial Service Computer/Electronics Retail Transportation Contracts Financial Technology


Sony Xperia UK Umum Ketersediaan Kemas Kini Android 6.0 Marshmallow Bermula Mac Ini

Berdasarkan kepada kenyataan yang telah dikeluarkan oleh Sony Xperia UK, pemilik model Xperia Z4 Tablet, Xperia Z3+ dan juga model terbaru dari siri Xperia Z5 di United Kingdom akan mula menerima kemas kini Android 6.0 Marshmallow bermula 7 Mac ini. Pengumuman itu telah dibuat melalui akaun rasmi Twitter Sony Xperia UK baru-baru ini.

Sebagai rujukan, kemas kini versi terbaru Android ini sebenarnya sudahpun mula diterima oleh pengguna Sony Xperia Z5 di Turki. Jadi berkemungkinan besar Malaysia juga bakal menerima kemas kini Android Marshmallow ini sedikit masa lagi. Jadi sama-samalah kita menantikan ketersediaannya untuk diterima di negara ini melalui kaedah OTA.


Aplikasi Apple TV Kini Tersedia Di Televisyen Pintar LG – Muat Turun Sekarang!

LG Electronics (LG) kini mengumumkan bahawa aplikasi Apple TV secara rasminya sudah boleh dimuat turun di televisyen pintar LG 2019 dan tersedia untuk lebih daripada 80 buah negara. Dengan apl Apple TV, pemilik LG TV boleh melanggan saluran Apple TV – langganan terus ke perkhidmatan video premium (tersedia secara online & offline), mengakses video iTunes dan membeli lebih daripada 100,000 filem atau rancangan yang menarik.

Televisyen pintar LG 2019 juga menyokong Apple AirPlay 2 – membolehkan pengguna untuk berkongsi kandungan dari iPhone, iPad atau Mac secara terus ke televisyen. Pengguna juga boleh memainkan muzik di TV dan sync dengan Pembesar suara yang serasi dengan AirPlay 2. Tidak ketinggalan, ia juga menyokong Apple Homekit – membolehkan pengguna mengawal televisyen dengan mudah menerusi aplikasi utama di iPhone atau iPad.


Reviu Eksklusif: honor 9, Peranti Berkilat Dengan Ciri Setanding Flagship

Peranti induk honor 9 telah muncul di arena telefon pintar iaitu pada 14 Jun 2017 yang lalu. Kali ini, ia hadir dengan beberapa penambahbaikan salah satunya ialah paparan yang menggunakan teknologi DCI-P3, di mana telah digunakan di kebanyakan peranti induk lain. honor 9 dibina dengan kerangka logam bersama panel gelas di depan dan juga di belakang.

Rekaan honor 8 yang pernah memenangi anugerah International Design Award sebelum ini diteruskan pada model terbaru honor 9, ia juga telah menerima sentuhan reka bentuk yang diperbaharui supaya tampak lebih menonjol. Apa yang menjadi daya tarikannya ialah, panel gelas belakang direka sangat teliti menggunakan teknologi termal sekaligus gelas 3D ini menghasilkan kemasan yang sangat berkilat.

Di dalamannya pula, honor 9 dilengkapi pemproses berprestasi tinggi Kirin 960 dan antaramuka EMUI 5.1. Ia berkuasa untuk melaksanakan tugasan harian atau bermain permainan mudah alih. Seperti peranti induk lain, honor 9 turut mendapat gabungan dua sensor kamera di bahagian belakang dan satu di bahagian depan.

Sebelum itu, mari kita bandingkan dulu spesifikasi antara honor 8, honor 9 dan juga honor 8 Pro!

honor 9 dicipta untuk memberikan personaliti yang elegan. Ia juga direka nipis dan kerangka yang ergonomik selesa untuk dipegang. Warna pula didatangkan dengan Glacier Grey, Sapphire Blue, Midnight Black, Blue Bird dan Robin Egg Blue.

Walaupun begitu, untuk generasi terbaru ini, posisi pengimbas cap jari telah diubah dan diletakkan di bahagian depan.

Bukan setakat rekaan, kejuteraan kamera pula telah meletakkan dwi sensor pada kamera utama. Ianya menggunakan gabungan sensor 20MP dan 12MP bersama aperture sebesar f/2.2 yang menyokong fungsi 2x-Zoom di samping autofocus yang pantas. Dwi LED flash True Tone pula memastikan imej diambil kelihatan lebih natural.

Sensor ini tidak menggunakan jenama Leica sebaliknya teknologi yang diguna pakai sudah memadai untuk mengambil gambar dengan jelas bersama sokongan rakaman video 4K. Malahan, modul kamera juga tidak timbul di permukaan panel belakang sekaligus meletakkannya di atas meja atau permukaan rata nampak lebih kemas.

Di bahagian depan pula, ia menerima sensor tunggal 8 Megapiksel f/2.0, cukup untuk mengambil gambar-gambar swafoto di persekitaran terang mahupun gelap.

Ia dijana oleh cip pemproses HiSilicon Kirin 960 Octa-core dan memori RAM sebesar 4GB. Melakukan aktiviti multi-tasking tidak memberi sebarang masalah apatah lagi membuka satu aplikasi ke aplikasi yang lain lebih lancar dan pantas.

Ciri Split Screen membolehkan anda memaparkan dua aplikasi dalam satu-satu masa misalnya menonton filem sambil menaip mesej. Malahan, storan dalaman pula boleh diperluaskan lagi menggunakan kad microSD.

Menonton filem atau memainkan video tidaklah sehebat peranti honor 8 Pro yang menggunakan resolusi tinggi. Walaupun begitu, menerusi paparan DCI-P3, pengguna boleh menikmati pengalaman menonton seperti di dalam panggung menerusi skrin 5.15 inci beresolusi 1080p HD penuh.

Persembahan antaramuka honor 9 dijana oleh EMUI 5.1, tidak banyak perubahan dari EMUI 5 yang lain, cuma kali ini butang kawalan Android dialihkan di bahagian dagu depan manakala Home pula menggunakan butang fizikal. Selain itu, wallpaper pada lockscreen juga akan bertukar apabila butang lock ditekan setiap kali.

Bateri merupakan aspek paling penting dalam kegunaan seharian telefon pintar. Oleh itu, honor 9 telah dipertingkatkan dengan kapasiti bateri sebesar 3,200mAh berbanding 3,000mAh pada model sebelumnya. Dengan skrin yang kompak tanpa paparan 2K, pengguna tidak perlu risau kerana peranti ini mampu bertahan sepanjang hari dengan sekali pengecasan.

Jika ianya perlu dicas, honor 9 mampu memenuhkan bateri dalam masa 2 jam menerusi pengecasan pantas Huawei Quick Charge.

Peranti ini menggunakan kabel USB Type-C sekaligus mencucuknya di dalam persekitaran yang gelap tidak lagi sukar, manakala slot Hybrid pula menyokong dwi SIM-Nano atau kad microSD sehingga 256GB.

Buat masa ini, honor 9 menawarkan peranti dengan spesifikasi pertengahan-atas. Walaupun bukan menggunakan RAM setinggi 6GB, tetapi pemproses Kirin 960 sudah cukup untuk membuktikan prestasi sebenarnya. Ia juga jimat kuasa malah cemerlang dalam daya ketahanan bateri. Walau bagaimanapun, honor Malaysia mungkin tidak akan membawa masuk peranti ini ke pasaran tempatan.


Youtube Kelak Boleh Dimainkan Di Dalam WhatsApp

Agak leceh juga jika kenalan WhatsApp anda menghantar video melalui pautan Youtube, seterusnya anda perlu memainkannya di halaman yang berlainan. Perkara ini selalu terjadi kepada para pengguna iPhone atau iPad yang menggunakan platfom iOS, sebaliknya pengguna Android yang mempunyai ciri split screen tidak menghadapi sebarang masalah.

Dikhabarkan WhatsApp sedang menguji ciri menarik ini yang membolehkan pengguna menonton video Youtube terus dari tetingkap perbualan. Selain itu, ia juga menawarkan pengguna untuk ‘pinch-to-zoom’, mod skrin penuh, atau ‘hide outgoing playback’ sambil menaip mesej. Bagaimanapun, ciri ini akan hilang sekiranya anda bertukar perbualan dengan orang lain.

Buat masa ini, hanya segelintir pengguna iOS sahaja yang mendapat akses seperti ini, contohnya sesorang itu menggunakan iPhone 6 dan keatas. Namun, WhatsApp masih belum memberi sebarang maklumat tentang ciri ini kepada pengguna di platfom Android.

Sekiranya ciri ini diperkenakan secara meluas di iOS, kami pasti anda mungkin akan teruja dan gembira bukan?!


EMUI 10 Bakal Diperkenal Secara Rasmi Pada 9 Ogos 2019!

Setelah sekian lama kita mendengar mengenai EMUI 10, kini tarikh rasmi untuk pengenalannya kini dikongsi. Memetik imej penggoda, EMUI 10 bakal diperkenal pada minggu ini iaitu 9 Ogos 2019 dalam sebuah acara yang dijadualkan berlangsung di China.

EMUI 10 merupakan versi baru antaramuka berasaskan Android Q – apa yang menarik perhatian ia menyokong sejumlah ciri baharu termasuk fungsi Underwater pada kamera. Ia dijangka bakal disertakan terus daripada kotak pada peranti HUAWEI akan datang dan menawarkan kemas kini untuk peranti sedia ada. Apa yang sedang dirancang oleh HUAWEI? Sama-sama kita tunggu! 9 Ogos 2019!


Maxis Business Lancar Program UsahaWIRA Untuk Perkasa PKS Dengan Peluang Digitalisasi

Rakyat Malaysia, terutamanya PKS telah menunjukkan bahawa situasi yang paling sukar dapat menyerlahkan yang terbaik dalam diri kita. Diilhamkan oleh semangat keusahawanan dan peranan penting mereka dalam ekonomi digital, Maxis telah melancarkan program UsahaWIRA untuk membantu mereka mempercepat pengaktifan semula perniagaan dan membina ketahanan untuk masa depan melalui digitalisasi.

Maxis akan melancarkan rangkaian inisiatif dan kandungan yang relevan dengan fokus pada program Digitalisasi PKS dan insentif oleh Perbadanan Ekonomi Digital Malaysia (MDEC). Inisiatif ini akan memaparkan kisah kejayaan ‘UsahaWIRAs’ (wira usahawan) yang telah meraih faedah dari geran dan penyelesaian digital untuk memberi inspirasi kepada ribuan usahawan di seluruh Malaysia. SME Help Squad Maxis juga boleh membantu untuk menjawab segala pertanyaan yang mungkin ada pada pemilik perniagaan berkenaan Geran.

Maxis telah lama menyokong komuniti PKS dan mikro-PKS. Sebagai Penyedia Penyelesaian Teknologi (TSP) oleh MDEC di bawah Geran Digitalisasi SME, Maxis memungkinkan PKS untuk memilih dari rangkaian kesalinghubungan dan penyelesaian digital yang paling luas untuk mempercepat aspirasi digital mereka. PKS dapat memanfaatkan pemasaran digital Maxis, Titik Jualan elektronik, penyelesaian kerja jarak jauh dan eDagang di Rangkaian Gred Perusahaan Generasi Seterusnya, dan mereka dapat memanfaatkan titik sentuh Maxis tunggal untuk pengalaman sehenti, yang tersedia di salah satu rangkaian runcit terluas di seluruh negara.

Baru-baru ini, Maxis juga melancarkan eKelas Usahawan, sebuah program pemasaran digital berstruktur untuk memberi peluang kepada usahawan wanita dalam masyarakat luar bandar mengembangkan kehadiran digital yang lebih kuat. Program ini merangkumi rangkaian bengkel pemasaran digital tanpa kos, dengan pendekatan praktikal dan praktikal untuk melengkapkan mereka dengan alat dan kemahiran digital untuk membantu mereka mengembangkan perniagaan masing-masing dan mengembangkan peluang pendapatan mereka.

Untuk mengetahui lebih lanjut mengenai UsahaWIRA, sila lawati https://business.maxis.com.my/en/campaign/smegrant/customer-stories/


Reveal Peroleh NexLP bakal jadi Penyelesaian eDiscovery berkuasa AI yang terkemuka

Reveal ambil langkah maju dalam misinya untuk membawa AI kepada khalayak ramai secara besar-besaran dan mengubah cara data elektronik diuruskan dengan penyelesaian “generasi-akan datang”

CHICAGO, 12 Ogos 2020 /PRNewswire/ — Reveal hari ini mengumumkan pengambilalihan NexLP, perisian kecerdasan buatan terkemuka dalam industri perundangan. Dengan pengambilalihan ini, Reveal menjadi peneraju pasaran dalam eDiscovery hujung ke hujung yang berkuasa AI.

Pengambilalihan NexLP menandakan langkah penting untuk industri eDiscovery, meletakkan Reveal sebagai peneraju pasaran generasi seterusnya dengan perisian pertama yang merangkumi ulasan terbaik, kecerdasan buatan dan pemprosesan dalam penyelesaian terangkum yang dapat mencapai hasil yang lebih baik dan penemuan wawasan lebih cepat.

“Masa depan eDiscovery ialah kecerdasan buatan. Kami telah memperoleh peneraju dalam bidang ini bagi memastikan platform kami dikuasakan oleh teknologi AI canggih dan pasukan sains data utama NexLP,” kata Ketua Pegawai Eksekutif Reveal, Wendell Jisa. “Penyatuan eksklusif NexLP ke dalam penyelesaian Reveal memberi peluang kepada pelanggan kami untuk memimpin evolusi bagaimana undang-undang dipraktikkan.”

Platform kecerdasan buatan NexLP mengubah data yang berbeza dan tidak tersusun – termasuk komunikasi melalui e-mel, pesanan sembang perniagaan, kontrak dan dokumen undang-undang – menjadi wawasan bermakna yang dapat digunakan untuk menyampaikan kecekapan operasi dan mitigasi risiko proaktif bagi pasukan undang-undang, korporat dan pematuhan.

Pelanggan Reveal sekarang mempunyai akses kepada penyelesaian generasi-akan datang. Syarikat ini telah berusaha untuk mengintegrasikan sepenuhnya perisian AI NexLP ke dalam perisian ulasan Reveal selama lebih daripada satu tahun. Semua ciri, termasuk kemampuan eksklusif industri untuk menjalankan pelbagai model AI, serta semua fungsi masa depan, menjadi sebahagian daripada perisian standard Reveal. Platform kecerdasan buatan NexLP akan tetap tersedia sebagai aplikasi tersendiri untuk pelanggan semasa.

Dengan pengambilalihan ini, Jay Leib, Pengasas Bersama dan Ketua Pegawai Eksekutif NexLP, bergabung dengan pasukan kepimpinan Reveal sebagai EVP Inovasi & Strategi.

“Kami memilih Reveal, setelah mempertimbangkan semua pemain utama di ruang tersebut, kerana mereka menawarkan teknologi yang paling komprehensif dan berorientasikan penyelesaian di pasaran dan kami mempunyai visi bersama untuk masa depan teknologi undang-undang,” kata Jay Leib, EVP Inovasi & Strategi bagi Reveal. “Jejak global dan kemampuan Reveal untuk menerapkan penyelesaian Reveal di awan dan premis membolehkan kita memperluas penggunaan AI dengan pantas kepada puluhan ribu profesional dalam bidang undang-undang, risiko dan kepatuhan secepat mungkin. Pelanggan dan rakan kongsi kami yang sedia ada semestinya gembira dengan kemampuan kami untuk mengembangkan kemampuan dengan menyertai Reveal.”

Pengambilalihan NexLP ialah pelaburan kedua terbesar Reveal sejak Gallant Capital Partners, sebuah syarikat pelaburan berpangkalan di Los Angeles, memperoleh saham majoriti dalam Reveal pada tahun 2018. Pada bulan Jun 2019, Reveal mengambilalih Mindseye Solutions, penyelesaian perisian pemprosesan dan perisian penilaian kes awal yang terkemuka dalam industri.

Reveal membantu para profesional undang-undang menyelesaikan masalah penemuan yang kompleks. Sebagai penyedia perisian eDiscovery, risiko dan kepatuhan berasaskan awan, Reveal menawarkan rangkaian pemprosesan, penilaian kes awal, ulasan dan kemampuan kecerdasan buatan. Pelanggan Reveal termasuk syarikat Fortune 500, penyedia perkhidmatan undang-undang, agensi kerajaan dan institusi kewangan di lebih daripada 40 buah negara di lima benua. Menampilkan pilihan kedudukan di awan atau premis, reka bentuk pengguna yang intuitif, pengguna pelbagai bahasa dan pengesanan automatik lebih daripada 160 bahasa, Reveal mempercepat ulasan undang-undang, menjimatkan masa dan wang pengguna. Untuk maklumat lanjut, layari http://www.revealdata.com.

NexLP’s Story EngineTM menggunakan AI dan pembelajaran mesin untuk mendapatkan pandangan yang boleh digunapakai daripada data berstruktur dan tidak berstruktur bagi membantu pasukan undang-undang, korporat dan pematuhan secara proaktif untuk mengurangkan risiko dan peluang yang tidak dimanfaatkan lebih cepat dan dengan pemahaman konteks yang lebih besar. Pada tahun 2014, NexLP terpilih menjadi ahli TechStars Chicago. Untuk Maklumat lanjut, layari: http://www.nexlp.com.

Keywords: Computer Software Computer/Electronics Acquisitions, mergers, takeovers Legal Services


Siri HUAWEI Vision S Bawa Pengalaman Huawei Mobile Services ke Ruang Tamu

KUALA LUMPUR, 29 April 2021 /PRNewswire/ — Hari ini, Huawei memperkenalkan secara rasmi siri HUAWEI Vision S di Malaysia, membawa era kolaboratif dan saling hubung yang baharu untuk ekosistem pintar syarikat ini. Menerusi pelancaran ini, HUAWEI Vision S membolehkan pengguna untuk menikmati aplikasi Huawei Mobile Services (HMS) kegemaran mereka dalam format yang lebih besar dan lebih imersif.

HUAWEI Video dan HUAWEI Music menawarkan pengalaman hiburan terbaik

Dengan HUAWEI Vision S, pengguna akan dapat menikmati pustaka HUAWEI Video mereka pada skrin yang lebih besar. Aplikasi HUAWEI Video menampilkan katalog rancangan dan video mantap yang berupaya untuk memenuhi keperluan pengguna yang pelbagai. Ini termasuk kandungan daripada syarikat penerbitan kegemaran global yang terkenal seperti BBC Studios dan Paramount Pictures sehinggalah syarikat penerbitan tempatan yang popular seperti Astro dan Media Prima.

Siri HUAWEI Vision S dengan HUAWEI Video

Selaras dengan strategi 1+8+N semua-senario, siri HUAWEI Vision S menawarkan ciri penyambungan semula main balik berbilang peranti yang menyampaikan pengalaman tontonan yang benar-benar lancar kepada penggunanya. Pengguna Huawei boleh mengelog masuk ke HUAWEI Video pada berbilang peranti serentak dengan HUAWEI ID yang sama. Ini membolehkan mereka untuk mengikuti semula dari mana mereka meninggalkannya tanpa tertinggal bingkai pada peranti lain, sama ada peranti HUAWEI Vision S atau telefon pintar. HUAWEI Video turut membangunkan algoritma proprietari untuk HUAWEI Vision S baharu yang memberi cadangan yang disesuaikan untuk pengguna berbeza berdasarkan tabiat tontonan masing-masing terhadap seluruh rangkaian dan setiap individu pengguna.

Penggemar muzik boleh menstrim pustaka muzik tak hilang yang luas terus melalui aplikasi HUAWEI Music TV pada HUAWEI Vision S baharu. Apabila digandingkan dengan algoritma pemprosesan audio HUAWEI Vision S dan sistem pembesar suara terbina dalam yang hebat, pengguna boleh menukarkan ruang tamu mereka menjadi dewan konsert dengan hanya menekan satu butang. Tambahan pula, Vision S dilengkapi dengan Pembesar Suara AI dengan ciri Skrin Padam agar pengguna Huawei dapat menikmati pengalaman main balik muzik dengan kehalusan yang sama walaupun apabila skrin telah dipadamkan.

Pengalaman telefon pintar kegemaran anda diperluaskan pada skrin lebih besar

Dengan tujuan untuk membawa pengalaman aplikasi global dan tempatan yang unik kepada pengguna pada skrin besar selain meningkatkan pengalaman pengguna melangkaui TV biasa, HUAWEI Vision S dipramuat dengan AppGallery, pasaran aplikasi 3 terbaik. Semasa upacara pelancaran, pengguna di Malaysia boleh mendapat akses ke platform perkhidmatan Malaysia yang terkemuka Kaodim di AppGallery serta pelbagai portal makanan dan resipi yang mantap.

Siri HUAWEI Vision S dengan Petal Search

HUAWEI Vision S juga dikuasakan oleh Petal Search. Enjin gelintar natif-HMS telah dioptimumkan untuk skrin yang lebih besar dan menyediakan keupayaan teknikal yang berkuasa serta pangkalan data yang beraneka. Ini membolehkan pengguna untuk mencari pilihan media yang berbeza dengan mudah termasuk video, muzik dan produk bagi memastikan mereka terus dihiburkan selama berjam-jam tanpa henti.

Petal Search dilengkapi dengan teknologi AI untuk menyediakan pengalaman carian yang lebih diperibadikan kepada pengguna HUAWEI Vision S. Pembantu Suara AInya membolehkan pengguna melakukan carian bebas tangan dengan mudah, lalu memperkasakan mereka untuk menjalani gaya hidup yang lebih cekap.

Antara pustaka media yang luas dan rangkaian perkhidmatan gaya hidup yang pelbagai, HUAWEI Vision S baharu berkembang daripada paparan semata-mata kepada tumpuan utama di rumah. Seleksi luas aplikasi HMS untuk HUAWEI Vision membolehkan pengguna di rumah menikmati gaya hidup digital yang berkualiti daripada keselesaan kediaman mereka.

Keywords: Computer/Electronics Entertainment Internet Technology Mobile Entertainment Multimedia/Online/Internet Telecommunications


Huawei Mate 9 Menggondol 8 Anugerah Di CES 2017

Media teknologi global telah mengiktiraf Huawei Mate 9 dengan pelbagai anugerah di CES 2017, berikutan pelancaran Huawei Mate 9 baru-baru ini. CES juga mengiktiraf Huawei MateBook dengan Anugerah Inovasi CES 2017 untuk reka bentuk dan prestasi.

Selain daripada anugerah yang diterima untuk smartphone, Android Authority menamakan Huawei sebagai Pengeluar Terbaik, dengan barisan peranti yang baik telah dikeluarkan Huawei sepanjang tahun 2016. Berikut adalah senarai anugerah-anugerah yang diterima Huawei:-


Samsung Memperlihatkan Ujian Ketahanan Peranti Mereka Kepada Umum

Samsung komited untuk mendapatkan semula kepercayaan pelanggan selepas apa yang berlaku pada tahun lalu. Salah satu cara mereka untuk meyakinkan anda semua adalah dengan memberikan akses yang lebih dalam kepada ujian yang dilakukan kepada peranti terbaru mereka. Samsung berkongsi dua video ujian yang dilakukan kepada semua peranti mereka selepas ini. Dari video tersebut anda boleh menilai sendiri kemampuan peranti Samsung.

Video pertama adalah ujian rintangan air Samsung, di mana Galaxy S7 Edge telah diuji di bawah hujan simulasi, percikan dan ditenggelamkan di bawah 1.5 meter air selama 30 minit. Manakala dalam ujian kedua, Samsung menguji keteguhan fizikal peranti melalui ujian tekanan.


Reviu Eksklusif: SHARP M1, Khas Buat Kaki Swafoto

SHARP telah melancarkan dua model terbarunya iaitu Z1 dan M1 di pasaran tempatan pada November lalu. Selain SHARP Z1, kelompok pengguna yang menginginkan ‘senjata’ selfie boleh pilih SHARP M1 yang dilengkapi kamera hadapan beresolusi 13 Megapiksel dengan 77 darjah tangkapan wide-angle. Spesifikasi itu sahaja sudah cukup untuk memancing penggemar selfie untuk mencuba peranti ini. Walaupun dikhaskan untuk penggemar selfie, ianya masih hebat dengan memori dalaman 64GB serta RAM 3GB. Nak tahu apa yang menariknya? Baca ulasan kami…

Istimewanya SHARP M1, ia menawarkan rekaan anggun dan moden yang kelihatan premium walaupun hadir dalam kategori kelas pertengahan. Menampilkan paparan skrin berukuran 5.5 inci dengan teknologi HD IPS LCD, SHARP M1 juga hadir dengan rekaan melengkung 2.5D menggunakan teknologi dari Jepun. Malah smartphone ini juga ditawarkan dalam dua pilihan warna iaitu putih serta merah jambu.

⇐ Bahagian atas smartphone menempatkan 3.5mm audio jack & mikrofon

⇐ Bahagian bawah smartphone tersedia lubang speaker, mikrofon serta port micro USB

⇐ Sisi kiri smartphone tersedia butang volumn

⇐ Slot kad SIM dan butang power terletak di sisi kanan smartphone

Walaupun memfokuskan untuk penggambaran selfie, peranti ini masih berbaloi untuk dimiliki bagi mereka yang bukan penggemar selfie kerana ianya telah menyediakan spesifikasi yang hebat! Apa yang menariknya M1, ia menyokong memori RAM 3GB dengan memori dalaman sebesar 64GB pada harga serendah RM 899. Jadi, tidak menjadi masalah kepada mereka yang gemar bermain permainan HD di dalam peranti ini.

Kelebihan yang dimiliki oleh SHARP M1 pastinya kehadiran lensa penggambaran kedua-duanya yang beresolusi 13 Megapiksel. Kamera utama telah dilengkapi dengan sokongan LED flash serta 80 darjah wide-angle, manakala kamera hadapan pula menawarkan 77 darjah tangkapan wide-angle, yang sememangnya sesuai untuk penggambaran berkumpulan.

Selain penggambaran, sokongan kualiti audio pada SHARP M1 agak memuaskan. Ini kerana, ianya telah dilengkapi bersama dua stereo amplifier yang mampu menghasilkan bunyi audio kedengaran lebih jelas dan sempurna. Malah mengikut ujian yang dijalankan oleh pakar SHARP, M1 mampu menghasilkan audio yang lebih berkualiti berbanding beberapa smartphone yang ada di pasaran.

SHARP M1 dikuasakan oleh MediaTek MT6753 yang dilancarkan bersama pemproses Octa Core 1.3GHz serta GPU ARM Mali-T720, digandingkan dengan Wiko U Feel Prime yang menawarkan harga sama iaitu RM 899, nak tahu keputusannya? Lihat ujian benchmark yang disediakan!

Sekiranya anda sedang mencari sebuah smartphone kelas pertengahan khas untuk penggambaran selfie, jangan ragu-ragu untuk meletakkan model SHARP M1 dalam pilihan anda. Menawarkan harga yang berpatutan serta mempertaruhkan penggambaran khas untuk penggambaran selfie, kami akan membandingkan peranti ini dengan dua lagi pesaing yang dijual pada harga yang setanding iaitu Samsung Galaxy J5 Prime dan juga Wiko U Feel Prime.


Gambar Acah Terkini Samsung Galaxy Fold 2 Terdedah – Rekaan Skrin Boleh Lipat Bertakuk Kecil

Bulan Disember yang lalu telah terdedah sebilangan gambaran sebenar Samsung Galaxy Fold 2 di laman sesawang, hari ini LETSGODIGITAL berkongsi lagi beberapa gambar hi-res Galaxy Fold 2.

Dilihat Galaxy Fold 2 mempunyai rekaan skrin boleh-lipat seperti Motorola RAZR 2019, paparan skrin dikhabarkan akan menggunakan 6.7 inci AMOLED bersama paparan sekunder bersaiz kecil yang memaparkan notifikasi. Manakala di sebelahnya terletak LED Flash dan sokongan dwi-kamera.

Acara tahunan Samsung Galaxy Unpacked 2020 telah diumumkan secara rasmi akan diadakan pada 11 Februari 2020, siri Galaxy S20 dan Galaxy Fold 2 akan diperkenalkan serentak pada masa itu. Sama-sama kita nantikan.

Samsung Galaxy S10 Lite & Note10 Lite Rasmi – Sokong Kamera Lebih Baik &  Bateri Besar 4,500mAh


DJI Osmo Pocket – Gimbal Kompak Dengan Sokongan Rakaman Video 4K

DJI telah memperkenalkan sebuah gimbal terbaharunya dengan rekaan lebih kecil berbanding sebelum ini, supaya mudah untuk dibawa keluar. Menampilkam ukuran 121.9×36.9×28.6m dan seberat 116g, gimbal ini mampu menawarkan pengalaman penggunaan yang lebih selesa buat pengguna.

Lebih menarik, disebalik saiznya yang kecil, DJI Osmo Pocket turut menawarkan skrin bersaiz 1-inci untuk kemudahan pengguna melihatnya secara terus daripada gimbal ini semasa membuat rakaman video. Bukan itu sahaja, ia juga menyokong penggambaran 12 Megapixel f/2.0 serta rakaman video sehingga 4K 60fps. Malah sokongan 3 paksi pula berupaya melaras secara tepat pergerakkan ketika sedang membuat rakaman bergerak.

Dibekalkan dengan bateri Li-Po berkapasiti 875mAh yang hanya mengambil masa selama 73 minit sahaja untuk mengecas, DJI Osmo Pocket turut hadir bersama aksesori tambahan seperti pelindung kalis air, ND Filters Set, Extension Rod, Smart Adapter dan beberapa lagi.

Akan mula dijual pada 15 Disember 2018 dengan harga permulaan adalah USD349 (kira-kira RM1,462), namun untuk pasaran tempatan masih belum dapat dipastikan bila tarikhnya lagi.


Rasmi!! Nokia Dilancarkan Di Malaysia – Nokia 6, 5, 3 Dan 3310 Terbaru

Tamat sudah penantian yang ditunggu-tunggu oleh peminat tegar Nokia seluruh Malaysia. Berlangsung di Subang Jaya, HMD Global, pemilik jenama ‘otai’ ini telah membawa masuk model Nokia 6, Nokia 5, Nokia 3 dan juga tidak ketinggalan telefon terlaris pernah dijual di dunia iaitu Nokia 3310 terbaru. Kesemua peranti ini telah diperkenalkan pertama kalinya di MWC 2017 di Barcelona pada bulan Februari yang lalu dan mendapat sambutan yang luar biasa.

Nokia terkenal dengan peranti yang berkualiti dari segi pembuatan, bahan binaan, dan juga ketahanan malah sehingga sekarang Nokia masih lagi mengekalkan ciri-ciri tersebut kepada semua peranti yang dikeluarkan. HMD komited untuk memanfaatkan warisan telefon Nokia supaya boleh dipercayai sekaligus menarik generasi baru peminat Nokia.

Telefon pintar kelas permulaan Nokia 3 menggunakan kerangka aluminium dengan paparan jenis IPS 5 inci Corning Gorilla Glass mampu mengurangkan pantulan cahaya yang tinggi, dilengkapi dengan kamera belakang dan depan 8 Megapiksel, RAM 2GB, storan 16GB dengan sokongan microSD (sehingga 128GB).

Cip pemproses MediaTek MTK 6737 ini dikuasakan daripada bateri 2,630mAh dan dua slot SIM, warna pilihan Tempered Blue, Matte Black, Silver dan Copper.

Masih lagi di kategori yang sama, Nokia 5 masih lagi menggunakan jenis paparan yang sama tetapi mendapat peningkatan dari segi saiz iaitu 5.2 inci dengan RAM 2GB, storan 16GB menyokong microSD (sehingga 128GB) dan set cip Snapdragon 430.

Kamera pada Nokia 5 ini hadir dengan 13 Megapiksel PDAF di belakang dan 8 Megapiksel AutoFocus pula di bahagian depan. Bateri berkapasiti 3,000mAh dimuatkan di dalam kerangka aluminium siri 6000 dengan warna pilihan Tempered Blue, Silver dan Matte Black.

Model yang teratas ini pula hadir dengan paparan 5.5 inci IPS HD penuh 1080p (403 ppi) Gorilla Glass, RAM sebanyak 3GB, storan dalaman 32GB dengan pemproses Snapdragon 430, turut dibekalkan dengan bateri berkapasiti 3,000mAh.

Kamera utama pada Nokia 6 diletakkan dengan 16 Megapiksel PDAF dibantu dua tona flash, manakala di kamera depan pula 8 Megapiksel AutoFocus. Fizikal luaran pula, dihasilkan daripada material aluminium siri 6000 dengan pilihan warna Matte Black, Silver, Tempered Blue dan Copper.

Selain itu, Nokia turut memperkenalkan Nokia 6 Edisi Terhad yang didatangkan dengan warna hitam berkilau Arte Black dengan peningkatan memori 4GB RAM dan 64GB storan.

Sistem operasi untuk Nokia 3 menggunakan Android 7.0 Nougat; Nokia 5 dan Nokia 6 pula menggunakan Android 7.1.1 Nougat.

Siapa tidak kenal dengan model yang tahan lasak ini, Nokia 3310 dibina dengan nipis dan ringan, telefon ini pernah menjadi salah sebuah telefon yang terlaris pernah dihasilkan.

Dengan masa berbual 22 jam dan waktu menunggu selama sebulan dalam mod standby, Nokia 3310 diberi nafas baru supaya ia kelihatan lebih segar dan ceria.

Harga jualan untuk Nokia 3 ialah RM559, Nokia 5 pula RM799 manakala Nokia 6 pada harga RM999 dan Nokia 3310 ialah RM239. Untuk model edisi terhad Nokia 6 Arte Black, ia belum dinyatakan lagi oleh pihak Nokia. Model-model ini akan mula berada di pasaran Malaysia bermula pertengahan bulan Jun ini di kedai-kedai sah seluruh negara.

Pada pengalaman kami, peranti-peranti Nokia ini terasa cukup premium dan ‘solid’ semasa dipegang dan kualiti kamera agak baik dan memuaskan berbanding jenama-jenama lain di dalam kategori yang sama.


Tiga Lagi Telefon Pintar honor Terima Potongan Harga Sempena ‘Super honor Day’

Sebelum ini honor Malaysia telah mengumumkan honor 7A dan juga honor 10 edisi Phantom Green. Ia akan dijual secara rasmi untuk pasaran tempatan pada 8 Jun 2018, eksklusif di Shopee dan Hihonor.

Terbaru, honor telah menambah tiga lagi telefon pintar yang tersenai menerima potongan menarik sempena dengan ‘Super honor Day’ iaitu honor 9 Lite, honor 7X dan juga honor View 10. Selain telefon pintar, honor Malaysia juga menawarkan potongan menarik untuk aksesori seperti honor Body Scale, fon telinga Bluetooth AM61 serta Powerbank berkapasiti 10,000mAh.

Bukan itu sahaja, pelanggan yang ke-7, 77, 177 yang membeli honor 7A di kedai rasmi honor akan menerima telefon pintar ini secara percuma. Wowww~

Kepada yang berminat untuk memiliki salah satu telefon pintar ini boleh layari honor Malaysia dan Shopee pada 8 Jun 2018, pukul 9 pagi. honor 10 edisi Phantom Green pula boleh dibeli di sini. Nak tahu model apa lagi yang menerima potongan harga, lihat di bawah ini.


vivo V5, Smartphone Selfie Akan Hadir Tidak Lama Lagi

OPS! Nanti dulu! Kalau korang nak pergi beli smartphone dengan kamera hadapan yang bagus, tangguhkan dulu niat korang, sebab tidak lama lagi vivo akan melancarkan vivo V5, sebuah smartphone dengan kamera selfie yang menurut mereka bakal mengagumkan anda.

Setakat ini kami tiada lagi butiran terperinci mengenai spesifikasinya, namun tidak salah kan menunggu beberapa hari lagi untuk mengetahui sama ada berbaloi atau tidak mendapatkan vivo V5.

Jadi tanda kalendar korang pada 22 November dan tunggu di hadapan skrin smartphone atau komputer korang di laman web kami untuk mendapatkan berita terkini vivo V5.


HUAWEI IdeaHub Board Dilancar untuk Pejabat dan Pendidikan Pintar

SHENZHEN, China, 18 Mac 2021 /PRNewswire/ — Di Upacara Pelancaran Produk Baharu Kolaborasi Pintar 2021, hari ini Huawei mengumumkan pelancaran global HUAWEI IdeaHub Board, papan putih kolaborasi pertama dalam industri yang menampilkan teknologi anticahaya biru optik. Diperakui oleh TÜV Rheinland, teknologi tersebut menghapuskan cahaya biru yang berbahaya dan kas warna bagi memberi pengalaman paparan yang jelas dan visual yang selamat. HUAWEI IdeaHub Board turut menampilkan fungsi-fungsi inovatif seperti penayangan tanpa wayar dan penulisan pintar bagi meningkatkan pengalaman pengguna dalam sesi pendidikan dan latihan, mesyuarat setempat dan perbincangan terbuka.

PAN Yong, Naib Presiden Jabatan Jualan Produk & Penyelesaian Visi & Kolaborasi Pintar Huawei melancarkan HUAWEI IdeaHub Board

“Pemecutan pesat ekonomi digital menjadikan kerja-kerja digital dan pendidikan sebagai kebiasaan baharu untuk setiap organisasi dan individu. Siri HUAWEI IdeaHub yang dikeluarkan tahun lalu merupakan alat produktiviti serba baharu yang direka bentuk untuk membantu pengguna dalam pelbagai industri beradaptasi dengan kebiasaan baharu ini dan mencapai kolaborasi sinergi peranti-awan,” kata Pan Yong, Naib Presiden Jabatan Jualan Produk & Penyelesaian Visi & Kolaborasi Pintar Huawei. Beliau selanjutnya menambah, “HUAWEI IdeaHub Board serba baharu merupakan penambahan terkini kepada siri ini. Ia direka khas untuk kelas pintar, bilik mesyuarat dan ruang pejabat terbuka, bagi memudahkan kolaborasi yang lebih pintar dan lebih cekap.”

Pergantungan kita yang semakin meningkat terhadap skrin digital membuatkan kesihatan mata suatu kebimbangan utama oleh semakin ramai orang. Bagi menangani isu ini, HUAWEI IdeaHub Board melaksanakan teknologi kalis cahaya biru optik 4K bagi menghalang cahaya biru yang berbahaya daripada sumber cahaya dan melindungi mata pengguna. Sebagai perbandingan, teknologi anticahaya biru berasaskan perisian dan mod keselesaan mata tidak dapat menapis sepenuhnya cahaya biru yang berbahaya. Ia juga cenderung menambah sedikit warna kuning pada skrin, lalu mengakibatkan keletihan visual dan mempengaruhi pengecaman warna. Menggunakan teknologi pengimbang spektrum untuk menghalang cahaya biru yang berbahaya daripada sumber cahaya, HUAWEI IdeaHub Board memastikan cahaya biru yang rendah, penentukuran warna dan adaptasi cahaya ambien.

Penayangan skrin dan penulisan papan putih merupakan dua fungsi yang paling biasa digunakan dalam pendidikan mahupun pejabat pintar. Dengan mengambil kira hal ini, HUAWEI IdeaHub Board menawarkan ciri-ciri unik bagi meningkatkan pengalaman pengguna. Fungsi tayangan bar ke bawah, berasaskan teknologi Cast+, membolehkan pengguna untuk menayangkan kandungan daripada telefon ke skrin besar tanpa memasang aplikasi tambahan. Dalam masa yang sama, pengguna boleh mengawal telefon mereka daripada skrin besar. Pengguna tidak perlu bimbang mengenai aspek keselamatan kerana fungsi perlindungan privasi memastikan maklumat peribadi tidak akan dikongsi semasa penayangan.

HUAWEI IdeaHub Board menggunakan teknologi pengikatan sifar jurang dan keupayaan perisian inovatif bagi membawa pengalaman menulis yang lancar dengan kependaman menulis yang sangat rendah iaitu 35 ms. Ini menjadikan penulisan pada Papan tersebut semudah menggunakan pen dan kertas. Sementara itu, pengecaman teks dan grafik pintar serta fungsi perkongsian emel dapat membawa pengalaman yang lebih cekap berbanding papan putih biasa.

Boleh didapati dengan ukuran 65” dan 86”, HUAWEI IdeaHub Board sesuai untuk pemasangan di lantai dan dinding dan ia boleh digunakan secara fleksibel di kelas dan pejabat.

Keywords: Computer/Electronics Consumer Electronics Education Internet Technology Mobile Entertainment Telecommunications New products/services


Bocor: Panel Belakang Moto G5 Plus

Beberapa hari lalu, sekeping gambar yang dilaporkan adalah komponen paparan Moto G5 Plus yang dikhabarkan akan diumumkan pada acara MWC 2017 yang akan berlangsung tidak lama lagi. Dari gambar tersebut, kita dapat melihat beberapa spesifikasi yang mungkin muncul pada model tersebut seperti kamera 12MP, bateri 3000mAh, paparan Full HD dan lain-lain.

Hari ini imej panel belakang pula bocor bagi memberikan kita gambaran yang lebih jelas bagaimana rupa bentuk peranti ini apabila ia dilancarkan kelak. Tidak dapat dipastikan bahan binaan panel belakang ini diperbuat dari plastik ataupun besi.


Pengguna TM Streamyx dan UniFi Akan Dicas RM2 Untuk Bil Bercetak Bermula Julai 2016

Mungkin segelintir dari anda sudah menerima ataupun perasan akan email yang diterima dari TM tidak lama dahulu yang menyatakan bil bercetak akan digantikan dengan bil elektronik, namun berita tersebut tidak sampai kepada majoriti pengguna servis TM menyebabkan syarikat tersebut terpaksa menangguhkan implementasinya.

Pada pengumuman terbaru, TM meminta pengguna Streamyx dan UniFi untuk melakukan prosedur peralihan bil dari bercetak ke elektronik bermula daripada bulan Julai 2016 kelak, kegagalan berbuat sedemikian akan menyebabkan anda dicas RM 2 bagi setiap bil bercetak yang anda terima.

Menurut TM, langkah memperkenalkan bil elektronik sangat penting dan efektif kerana ianya menjimatkan masa dan kos, selain itu bil tersebut boleh diakses pada setiap masa. Untuk mengaktifkan bil elektronik anda, sila emel help@tm.com.my dengan menyatakan butiran akaun anda atau pergi ke TMpoint berdekatan.

Untuk maklumat anda, pelaggan perkhidmatan telefoni daripada Telekom Malaysia tanpa jalur-lebar akan kekal menerima bil bercetak secara percuma.


Promosi ‘Gila-Gila’ Sempena Lazada Mid-Year Festival  – Miliki Peranti Realme Dengan Harga Tak Masuk Akal!

Lazada Mid-Year Festival dijadualkan berlangsung bermula 12 Julai kelak dan pelbagai promosi hebat menarik bakal diadakan. Realme juga tidak ketinggalan bersama-sama menawarkan tawaran menarik bagi memeriahkan lagi festival.

Realme berbesar hati menawarkan promosi dan diskaun menarik bagi model terpilih. Antara model peranti pintar yang tersenarai termasuklah Realme C1, Realme 2 Pro, Realme 3 dan Realme 3 Pro. Lebih menarik, Realme C1 boleh dimiliki pada harga RM349 – bermula hari ini hingga 11 Julai. Bagi yang berminat , boleh Chup Dulu dengan mendepositkan RM34.90 dan checkout pada 12 Julai (deposit tidak akan dipulangkan).

Jangan risau kalau tak sempat kerana orang ramai juga boleh membeli peranti tersebut pada harga RM399 – Ya, nampak macam tak logik tapi itulah hakikatnya. Tak nak sembang banyak, berikut adalah promosi Realme yang menawarkan diskaun tidak masuk akal :

Tunggu apa lagi,  segera dapatkan peranti idaman korang. Maklumat lanjut, sila layari Realme Malaysia dan kekal bersama eRing untuk lebih info terkini.


Saudi Arabian Airlines (SAUDIA) Pilih Comarch sebagai Penyedia Teknologi Pengurusan Kesetiaannya

KRAKOW, Poland, 29 Julai 2020 /PRNewswire/ — Saudia, syarikat penerbangan rasmi nasional bagi Kerajaan Arab Saudi dan anggota perikatan SkyTeam, telah menandatangani kontrak selama 10 tahun dengan Comarch (WSE: CMR), penyedia produk dan perkhidmatan tentuan-perisian bertaraf global bagi meningkatkan kecekapan perniagaan. Syarikat penerbangan ini akan melaksanakan sistem pengurusan kesetiaan yang direka oleh Comarch, khususnya Edisi For Travel Comarch Loyalty Management (CLM 5).

Kolaborasi ini ialah hasil daripada proses yang bermula pada tahun 2018 apabila Saudia mencari penyedia teknologi baharu, yang mempunyai pengalaman bertahun-tahun dalam melaksanakan projek kesetiaan yang meluas untuk syarikat penerbangan dan syarikat pelancongan.

Syarat yang diperlukan oleh Saudia daripada vendor atau rakan niaga adalah adanya tumpuan pada inovasi dan teknologi pada setiap langkah pengalaman pelanggan. Syarikat berkenaan memulakan langkah dengan mereka bentuk semula dan menambah baik Program Kesetiaan Alfursan sedia adanya. Tujuannya adalah untuk menerobos sempadan program pengurusan kesetiaan tradisi dan menggabungkan teknik penglibatan pelanggan yang terkini untuk membina hubungan yang lebih kukuh bersama pelanggannya. Sememangnya inilah yang ditawarkan oleh Comarch.

Sebagai penyedia global bagi perisian pengurusan kesetiaan yang canggih, Comarch ialah sebuah syarikat yang dipacu oleh inovasi. Pernah diiktiraf berkali-kali kerana menyediakan sistem dan perkhidmatan IT berkualiti tertinggi (contohnya, memenangi Best Loyalty Innovation Award semasa Persidangan Loyalty & Awards 2020 tahun ini), kami telah membuktikan bahawa kami merupakan rakan kongsi yang tepat untuk Saudia.

CLM for Travel ialah versi yang dilanjutkan daripada reka bentuk CLM klasik, yang melibatkan pelbagai ciri yang direka khas untuk golongan profesional industri pelancongan seperti Saudia. Justeru itu, ia akan membantu syarikat berkenaan meningkatkan penglibatan pelanggannya, memperoleh kelebihan daya saing dan mengurangkan kos operasi.

Di samping itu, CLM sedang menjalani pembangunan berterusan, yang bererti ia sentiasa dipertingkatkan dengan ciri-ciri baharu seperti Perkhidmatan dan Gamifikasi mengikut Lokasi, yang seterusnya dapat memainkan peranan penting untuk memastikan fungsi-fungsinya sentiasa diperbaharui dan menarik untuk Saudia mahupun pelanggannya.

Keywords: Airlines/Aviation Computer Software Computer/Electronics Passenger Aviation Transportation Travel Contracts


MSI Creator 15 Diperlihat – Dijual Pada Harga Bermula Kira-Kira RM7700!!

Ada sesuatu yang menarik apabila MSI kini telah memperkenalkan peranti terbaharunya yang dikenali sebagai Creator 15.

Menariknya, peranti ini hadir dengan skrin bersaiz 15.6″ dan dipadankan dengan resolusi 4K.

Jika dilihat dari aspek kuasa dalaman pula, peranti ini dikuasakan oleh Intel Core i7 – 10870H dan RAm sehingga 64GB dan storan SSD NVMe PCIe 1TB. Bagi GPU pula, ia hadir dengan NVIDEI GeForce RTX 3000 Max-Q.

Dari aspek kapasiti bateri pula, ia hadir dengan bateri sebesar 99Wh yang memberikan daya tahan bateri yang lebih mana. Peranti ini dijual pada harga bermula dari $1899 (kira-kira RM7700).


128 Technology Menjalinkan Kerjasama dengan Finther Tecnologica untuk Menyediakan Pelanggan dengan Perkhidmatan SD-WAN yang Selamat dan Berprestasi Tinggi

Innovative Communications Technology Membantu Pelanggan FINTEC Melaksanakan Inisiatif Transformasi Digital Dengan Jayanya

BURLINGTON, Mass., 20 Nov. 2020 /PRNewswire/ — 128 Technology, peneraju dalam Session Smart™ Routing, hari ini mengumumkan bahawa ia telah bekerjasama dengan Finther Tecnologica (FINTEC), pengedar butik nilai tambah penyelesaian IT yang inovatif memberi tumpuan kepada penghantaran prestasi aplikasi perniagaan.

Perkongsian ini memberikan syarikat akses kepada gabungan kuat teknologi inovatif Rangkaian Kawasan Lebar yang Ditetapkan Perisian (SD-WAN) dari 128 Technology dan Penyelesaian Prestasi IT FINTEC, satu platform lengkap yang membantu mengubah prestasi aplikasi menjadi satu kelebihan daya saing dengan memberikan maklumat perniagaan, aplikasi yang lebih pantas dan operasi yang dipermudahkan. Penyelesaian bersepadu ini menawarkan pelanggan dengan penyelesaian generasi seterusnya yang menjimatkan kos dan berprestasi tinggi serta menggunakan jalur lebar yang lebih sedikit berbanding penyelesaian tradisional.

“FINTEC merupakan pakar dalam membantu pelanggan mempercepatkan penggunaan persekitaran IT yang canggih dan kompleks, yang menjadi semakin kritikal bagi memastikan kejayaan perniagaan,” kata Kaz Kuroda, Pengarah Urusan APAC, di 128 Teknology. “Kombinasi teknologi SD-WAN inovatif kami dengan platform dan kepakaran mereka yang telah terbukti bakal menghasilkan penyelesaian yang efektif lagi efisien serta menjimatkan kos untuk pelanggan di seluruh rantau ini.”

Session Smart™ Router 128 Technology menggabungkan satah kawalan yang berpusat pada perkhidmatan dan satah data yang menyedari sesi untuk menawarkan penghalaan IP, pengurusan dasar yang kaya dengan ciri, kebolehlihatan yang lebih baik dan analisis yang proaktif. Dengan Session Smart, pelanggan bakal mengalami kecekapan, keselamatan, prestasi dan kesederhanaan yang lebih baik berbanding menggunakan pendekatan yang lain. Session Smart Router juga menggabungkan pendekatan keselamatan kepercayaan sifar di seluruh rangkaian, membantu meningkatkan keselamatan pelanggan.

“Perniagaan masa kini memerlukan penyelesaian yang boleh meningkatkan prestasi persekitaran IT mereka di samping memberikan kebolehlihatan yang lebih besar kepada mereka,” tambah Faizal Bahadon, Pengarah Eksekutif di Finther Tecnologica. “Kami amat teruja untuk menawarkan teknologi selamat dan kos efektif 128 Technology kepada pelanggan kami, sebagai penyelesaian gabungan kami bakal memastikan rangkaian mereka bergerak seiring dengan peningkatan kadar inovasi teknologi.”

Finther Tecnologica (juga dikenali sebagai FINTEC) secara rasminya telah ditubuhkan pada bulan Disember 2009 untuk menerajui inisiatif ICT yang berkaitan dengan prestasi Infrastruktur dan Aplikasi. FINTEC membantu organisasi untuk mempunyai kebolehlihatan, mengoptimumkan, mengawal dan mempercepatkan persekitaran IT mereka yang kompleks dengan menggunakan perisian pintar dan inovatif dan perkhidmatan khusus. Matlamatnya adalah untuk menawarkan kepada organisasi kawalan sepenuhnya ke atas persekitaran mereka IT, dengan bekerja bersama-sama ke arah pengurusan IT pencegahan. Untuk maklumat lanjut, sila layari: http://www.finther.my/

128 Technology, sebuah syarikat rangkaian berasaskan perisian, sedang berusaha secara radikal untuk mencipta semula masa depan digital syarikat berdasarkan model baharu untuk rangkaian maya yang dikenali sebagai Session Smart™. Rangkaian pintar sesi membolehkan pelanggan perusahaan dan penyedia perkhidmatan menghasilkan penyelesaian yang menumpukan perkhidmatan yang lebih mudah, tangkas dan selamat, menawarkan prestasi yang lebih baik dengan kos yang lebih rendah. Sama ada syarikat anda sedang menggerakkan perniagaan anda ke awan, memodenkan kelebihan WAN, mencari komunikasi bersepadu yang lebih mantap atau melaksanakan inisiatif internet benda (IIoT), rangkaian Session Smart menjajarkan semula rangkaian dengan inisiatif transformasi digital. Beribu pejabat Burlington, Mass. di sepanjang Route 128, ‘lebuh raya teknologi Amerika’, ‘syarikat ini juga beroperasi di seluruh Amerika Utara, Amerika Selatan, Eropah dan Asia Pasifik. Untuk mengetahui lebih lanjut tentang 128 Technology, sila layari www.128technology.com.

Keywords: Computer Networks Computer/Electronics Internet Technology Telecommunications Telecommunications Equipment Licensing/marketing agreements


HONOR 20 + Powerbank 10,000mAh Hanya RM 1199! Dapatkan Segera Di Jualan Pilihan Pelanggan Anjuran HONOR

HONOR Malaysia ada jualan istimewa lagi! Sempena membuka tirai tahun 2020, tawaran istimewa bagi pelbagai barangan pilihan pelanggan termasuk peranti pintar, aksesori dan jam tangan pintar turut disediakan di laman rasmi hihonor bermula dari 7 Jan ~ 9 Jan.

Tawaran menarik ini termasuk HONOR Deals yang telah berlangsung sejak HONOR Year End Sale, dan tambahan satu bundle baharu iaitu HONOR Special Bundles. Senarai jualan promosi seperti di bawah:


Odyssey, Peranti VR Generasi Baru Dari Samsung

Beberapa bulan yang lalu, kita telah mendengar bahawa Samsung sedang membangunkan peranti VR standalone yang pertama. Konsep standalone adalah anda tidak memerlukan smartphone atau peranti kedua untuk menikmati pengalaman VR, hanya memerlukan satu peranti sahaja.

Buat masa kini, Samsung Gear VR merupakan satu-satunya peranti dari Samsung yang menyokong teknologi VR, dan hanya sebilangan kecil model smartphone sahaja yang sesuai digunakan bersama peranti tersebut.

Imej yang tersebar di Internet menunjukkan informasi paten dari Samsung, berkemungkinan besar peranti VR yang sedang dibangunkan Samsung akan dikenali sebagai Odyssey. Namun masih tiada lagi informasi yang timbul berkenaan spesifikasi dan fungsi peranti VR tersebut, eRing akan kongsikan jika ada perkembangan terbaru.


Walkmate

WalkMate membantu anda mengekalkan kesihatan yang baik dengan mengira langkah anda setiap hari dan juga menyampaikan maklumat tambahan perjalanan anda, seperti jarak berjalan dan kalori yang telah dibakar. WalkMate juga boleh digunakan dalam pelbagai keadaan, sama ada berjalan kaki di taman ataupun di atas treadmill. Anda boleh memantau perkembangan dengan memeriksa sejarah berjalan kaki anda dan kongsikan keputusannya kepada rakan-rakan di rangkaian sosial seperti Facebook dan Twitter! Jika mempunyai WEARLINK POLAR + TRANSMITTER dengan peranti Bluetooth, anda juga boleh menggunakannya untuk memeriksa kadar denyutan jantung semasa sesi latihan.


Samsung Memperkenalkan Bixby Secara Rasmi

Samsung telah mengesahkan bahawa Bixby bakal hadir ke dalam ekosistem peranti pintar Samsung dan akan diperkenalkan pada peranti Galaxy S8.

Bixby merupakan servis kecerdasan pintar yang kami rasakan hampir menyamai Google Assistant. Menurut Samsung, Bixby mampu melakukan tugasan yang meluas, memahami konteks perbualan dan juga memahami frasa atau arahan yang tidak lengkap.

Samsung telah mengesahkan bahawa Samsung Galaxy S8 akan mempunyai butang khas untuk Bixby. Butang ini akan menjadi pusat kepada penggunaan Bixby selain dari mengakses kunci telefon, panggilan dan lain-lain.

Bixby akan menjadi satu sistem pembantu dan pengecam yang lengkap, ia akan menggantikan S-Voice pada peranti Samsung. Masih tidak dapat dipastikan adalah ia akan menggantikan Google Voice yang kini sudah diintegrasikan bersama Google Assistant, memandangkan Google sudah pun melancarkan Google Assistant pada peranti yang menggunakan Android Nougat dan Marshmallow.

Pengguna dapat meminta Bixby untuk mencari informasi berdasarkan gambar di dalam galeri peranti dan juga kamera. Selain dari menawarkan pencarian visual, Bixby juga mampu bertindak sebagai alat OCR menggunakan kamera Galaxy S8.

Menurut SamMobile, Samsung juga sedang berusaha untuk membangunkan sistem Bixby Pay untuk membantu pengguna melakukan pembayaran melalui arahan suara.


Samsung Umum Exynos 9825 – Pemprosesan Peranti Mudah Alih 7nm EUV Pertama Samsung

Samsung kini mengumumkan cipset terkini keluarannya, Exynos 9825. Ia merupakan pemproses mudah alih 7nm EUV pertama Samsung. Ia pewaris baru kepada Exynos 9820 yang digunakan pada siri Samsung Galaxy S10 – sekaligus terdapat peningkatan dan kecekapan tenaga. Apakah pembaharuan pada Exynos 9825?

Exynos 9825 dikatakan sebagai cip silikon 7nm EUV pertama industri. Exynos 9825 adalah pemproses octa-core dengan CPU 2x 4 gen berpasangan dengan teras 2x Cortex-A75 dan teras 4x Cortex-A55. Konfigurasi ini adalah serupa dengan Exynos 9820. GPU digunakan adalah Mali-G76 MP12.

Exynos 9825 juga mengintegrasikan NPU bersepadu untuk pemprosesan berorientasi AI. Selain itu, ia turut menyokong penyimpanan berasaskan UFS 3.0 dan UFS 2.1 berserta LPDDR4x RAM. Cip ini mempunyai modem 4G LTE secara terbina tetapi boleh dipadankan dengan Exynos Modem 5100 untuk sokongan 5G. Ia turut menyokong persediaan pelbagai kamera dan menyokong paparan 4K UHD (4096 x 2160) serta WQUXGA ( 3840 x 2400).


MSi Perkenal Barisan Komputer Riba Yang Berkuasa!! – Memang Berbaloi Untuk Korang Beli

Jenama peranti komputer riba terkemuka MSi kini memperkenalkan barisan komputer riba terkini yang pastinya membuatkan anda tidak senang duduk untuk memilikinya.

Model pertama yang bakal membuka mata anda adalah GS Stealh yang tampil dengan prestasi mengagumkan. Hadir dengan Pemproses berkuasa iaitu 10th Gen Intel Core-i9 10980HK / 10750HK + HM470. Turut dipadankan dengan kad grafik NVIDIA GeForce RTX 2070 SUPER dengan rekaan Max-Q 8GB GDDR6 / NVIDIA® GeForce® RTX 2060 6GB GDDR6.

Skrin juga sangat baik apabila ia disertakan dengan 15.6” Full HD (1920×1080), 300 /240Hz Refresh Rate, Bezel nipis dan sehingga 100%sRGB. Storan pula sehingga 2TB NVMe PCIe Gen3x4 SSD dan memori DDR IV 16GB*2 (2666MHz).

Ia dijual pada harga bermula dari RM8,399

MSi turut memperkenalkan Creator 17 yang memaparkan spesifikasi dalaman yang sangat menakjubkan apabila ia disertakan dengan pemproses  10th Gen. Intel Core i7 10875H dan dipadankan dengan kad grafik sehingga Up to NVIDIA GeForce RTX 2080 Super dengan rekaan Max-Q 8GB GDDR6 pastinya memberikan kesan grafik yang terbaik.

Skrin yang ditampilkan adalah sangat baik apabila ia disertakan dengan skrin yang besar iaitu 17.3” UHD (3840×2160), MiniLED, HDR 1000, DCI-P3 100%, IPS-Level Thin Bezel. Storan juga sangat baik apabila ia dihadirkan dengan 2× M.2 SSD Combo Slot (NVMe PCIe Gen3 / SATA).

Dalam pada itu, bagi Creator 15M ia dihadirkan dengan pemproses sehingga 10th Gen. Intel Core i7 dan disertakan dengan kad grafik sehingga  NVIDIA GeForce RTX 2060 6GB GDDR6 bagi Creator 15M. Manakala bagi Creator 17M pula hadir dengan NVIDIA GeForce RTX2060 8GB GDDR6.

Lebih menarik skrin juga adalah baik apabila ia disertakan dengan 15.6” Full HD (1920×1080), hampir 100% sRGB, IPS-Level Thin Bezel Display (Optional) bagi Creator 15M. Bagi Creator 17M ia tampil dengan 17.3” Full HD (1920×1080), hampir 100%sRGB, IPS-Level Thin Bezel Display (Optional).

Jika dilihat dari segi storan pula, 1× M.2 SSD Combo Slot(NVMe PCIe Gen3 / SATA), 1× M.2 SSD Slot(NVMe PCIe Gen3) bagi Creator 15M. Bagi Creator 17M pula, ia tampil dengan 1× M.2 SSD Combo Slot (NVMe PCIe Gen3 / SATA)1x 2.5” SATA HDD.

komputer riba ini tampil dengan chasis yang sangat unik rekaannya dan kompak. Ia turut tampil dengan  Mystic Light yang menggunakan 16.8 juta RGB aurora panoramic lights.

Komputer riba ini dilengkapi dengan pemproses 10th gen Intel H Series yang memberikan keupayaan yang mengagumkan. Ditambah dengan kad grafik dari NIVIDI GeForce pasti sangat menakjubkan.


OPPO Meraikan Pemenang Beli & Menang di Pavilion

Penghujung tahun 2015, OPPO Malaysia telah mengadakan peraduan beli smartphone OPPO dan berpeluang untuk memenangi hadiah istimewa. Peraduan bermula 17 Disember 2015 sehingga 7 Januari 2016, manakala penyampaian hadiah pula telah dibuat pada 26 Februari lepas secara terbuka di luar pusat beli-belah Pavilion, Bukit Bintang.

Apa yang menariknya, pemenang hadiah utama Perodua Myvi 1.3 Premium X, memenanginya selepas dia membeli smartphone OPPO Neo 7 yang hanya berharga RM798. Dia terpilih sebagai pemenang daripada ribuan penyertaan yang diterima oleh pihak OPPO. Selain itu, hadiah tempat kedua telah memenangi percutian selama 3 hari 2 malam untuk 2 orang ke Bali, Indonesia. Di tempat ketiga pula, membawa pulang sebuah TV LED berukuran 32 inci. Kesemua pemenang ini telah membeli smartphone milik OPPO dari pengedar sah OPPO dan secara online di OPPOstore.com.my, kemudian sistem OPPO akan memilih secara rawak pemenang yang bertuah.


[BOCOR] : Imej Penggoda HONOR 9X Pro Diperlihatkan – Rekaan Panel Belakang Cukup Memukau

Sedia maklum, siri HONOR 9X dijadualkan diperkenal secara rasmi pada 23 Julai 2019. HONOR bakal memperkenalkan dua model di bawah siri ini – HONOR 9X dan HONOR 9X Pro. Difahamkan, siri ini merupakan telefon pertama keluaran HONOR yang dibina dengan cipset Kirin 810.

Menghampiri tarikh pelancaran rasmi, imej penggoda memperlihatkan rekaan belakang HONOR 9X Pro kini muncul di laman Weibo. Jika diteliti, imej yang dikongsi menunjukkan persediaan tiga kamera utama disusun secara menegak – ia seolah-olah mengiyakan desas desus sebelum ini mengatakan HONOR 9X Pro dilengkapi tiga kamera utama.

Paling menarik perhatian adalah hiasan warna cerun biru – merah pada belakang peranti bersama corak ‘X’ menjadikannya kelihatan cukup menawan. Jika diteliti, tiada persediaan fungsi pengimbas cap jari fizikal – ramai mula berspekulasi ia mungkin dilengkapi pengimbas cap jari sisi.

Jadi, apa kata anda mengenai rekaan ini? Seperti biasa, maklumat tertiris masih rumors dan belum dapat dipastikan kesasihannya. Segalanya bakal terjawab pada 23 Julai kelak dan kekal bersama eRing untuk lebih info terkini.


Dua Insiden Bateri iPhone Terbakar Ketika Sedang Dibaiki Di Kedai Apple

Telefon pintar merupakan antara alat elektronik yang paling penting dalam memastikan kelancaran pelbagai aktiviti harian. Sungguhpun begitu, tanpa kita sedar alat elektronik yang kecil ini juga sebenarnya boleh mengancam nyawa kerana bateri adalah komponen penting yang paling berisiko untuk menjadi punca kebakaran.

Baru-baru ini dua insiden bateri iPhone terbakar dilaporkan telah berlaku di kedai Apple yang berbeza. Insiden pertama terjadi di kedai Apple yang terletak di Zurich, Switzerland, yang mana sebuah bateri iPhone dikatakan telah terbakar ketika seorang pekerja di kedai rasmi Apple itu dalam proses untuk mengeluarkan bateri tersebut. Di sebabkan oleh kejadian itu, pekerja terbabit telah mengalami kecederaan pada tangan, manakala tujuh individu telah menerima rawatan. Menurut pihak polis tempatan, seramai 50 orang pekerja dan pelanggan telah diarahkan meninggalkan premis itu disebabkan oleh asap yang tebal.

Sehari selepas insiden pertama, kejadian yang sama turut berlaku di kedai Apple yang terletak di Valencia, Sepanyol. Namun kali ini bateri iPhone yang sedang dibaiki dikatakan telah meletup dan bukan sekadar terbakar. Tindakan pantas pekerja untuk meletakkan pasir pada bateri yang meletup itu dan dalam masa yang sama membuka tingkap serta pintu kedai, dilihat telah berjaya menangani situasi tersebut. Tiada kecederaan yang dilaporkan oleh pihak bomba dan polis berhubung insiden itu.


6 Ciri-Ciri Menarik Pada Xiaomi Mi MIX 2!

Dengan harga jualan hanya RM2199, Xiaomi Mi MIX 2 sebenarnya boleh dianggap antara peranti yang paling berbaloi untuk anda miliki buat masa ini. Jadi bagi membantu anda melihat sendiri apakah keistimewaan dan juga keunikannya, eRing akan berkongsi dengan pembaca di luar sana tentang 5 ciri-ciri menarik Xiaomi Mi MIX 2:

Walaupun Xiaomi Mi MIX 2 dijual pada harga mampu milik yang setanding dengan harga jualan peranti kelas pertengahan, ia telah dilengkapi dengan sokongan spesifikasi terbaik setanding peranti flagship yang dijual pada harga yang jauh lebih mahal.

Xiaomi Mi MIX 2 tampil dengan sokongan spesifikasi yang terbaik kerana ia menyokong pemproses berprestasi tinggi dari Qualcomm Snapdragon 835 dan juga memori dalaman sebesar 64GB serta RAM 6GB.

Aspek rekaan yang premium pada Mi MIX 2 sememangnya sukar ditandingi kerana ia menampilkan penggunaan bahan yang terbaik seperti panel belakang diperbuat daripada seramik, kerangka lebih kukuh dengan aluminium siri 7000, dan juga rim lensa diperbuat daripada emas 18K.

Sehebat manapun sesebuah telefon pintar itu, ia masih boleh dianggap tidak lengkap sekiranya tidak dilengkapi dengan sokongan speaker berkualiti stereo. Jadi ini tidak menjadi kekurangan untuk Mi MIX 2 kerana ia hadir dengan dua buah speaker.

Sokongan skrin besar berukuran 5.99 inci dalam saiz kerangka yang kompak ini sememangnya kelihatan sangat menarik kerana ia memiliki bingkai yang sangat nipis. Malah ia juga menyokong nisbah paparan moden 18:9.

Dengan Mi MIX 2, anda mampu menggunakannya tidak kira di mana jua anda berada kerana penambahan jalur LTE global membolehkannya untuk disambungkan dengan apa jua rangkaian di seluruh dunia.


IBM Watson For Oncology Kini Diguna Pakai Di Hospital KPJ

KPJ Healthcare Berhad hari ini mengumumkan teknologi Watson of Oncology yang dilatih oleh Memorial Sloan Kettering (MSK) kini digunakan di beberapa hospital KPJ seluruh Malaysia. Teknologi ini merupakan sebuah platfom pengkomputeran kognitif yang menyediakan pantauan lanjut untuk membantu para pegawai perubatan untuk merawat pesakit kanser.

KPJ juga telah menjadi pusat perubatan swasta pertama di Malaysia yang menggunakan teknologi Watson of Oncology. Lima buah hospital terbabit dalam perkhidmatan ini antaranya ialah KPJ Damansara, KPJ Ampang Puteri, KPJ Johor, KPJ Ipoh, dan KPJ Sabah.

Penggunaan teknologi digital ini diperkenalkan agar dapat meningkatkan keupayaan sesebuah hospital KPJ dalam menyediakan pilihan rawatan kepada pesakit kanser berdasarkan fakta dan bukti perubatan.

Berdasarkan statistik dari Pendaftaran Kanser Kebangsaan Malaysia, kanser adalah punca ketiga kematian paling tinggi dalam kalangan rakyat Malaysia, iaitu 14% selepas penyakit repiratori (19%), selepas penyakit jantung (23%). Kaum wanita pula adalah golongan yang lebih terdedah untuk mendapat penyakit kanser berbanding kaum lelaki.

Watson of Oncology telah dibangunkan oleh IBM dengan kerjasama pusat kanser. Teknologi ini akan merumuskan ciri-ciri perubatan utama seorang pesakit, sekaligus menyediakan maklumat kepada pakar onkologi. Teknologi ini juga menjadi terminal penyimpanan bukti dengan mengekstrak lebih daripada 300 jurnal perubatan, 200 buku teks, dan hampir 15 juta muka surat teks dalam pelbagai pilihan rawatan.

Oleh itu, kini KPJ dilihat ke arah inovatif dengan pembawaan pengkomputeran kognitif ke dalam aliran kerja klinikal lantas menambah dan meningkatkan keupayaan para doktor di Malaysia.

Bagi anda yang masih belum jelas mengenai Watson of Oncology, ia bermaksud sokongan kepada doktor untuk membangunkan pelan rawatan untuk kanser payudara, paru-paru, usus, serviks, ovari, gastrik, prostat, dan pundi kencing.

Layari IBM Malaysia untuk makumat lanjut.


Miliki iPhone XS, XS Max & XR Dengan Pelan U Mobile Unlimited Hero P99

Seperti dijangka, U Mobile akan membuat penjualan tiga model telefon pintar terbaharu Apple iaitu iPhone XS, iPhone XS Max dan iPhone XR pada pada harga yang lebih rendah sebagai sebahagian pakej menarik kepada para pelanggan.

Seperti telco-telco lain, pembelian iPhone XS, iPhone XS Max dan iPhone XR dengan harga diskaun, mestilah bersama dengan salah satu pelan yang ditawarkan seperti di bawah :

100 pelanggan terawal yang membeli iPhone XS, iPhone XS Max atau iPhone XR dengan pelan HERO P99 akan menerima sepasang Apple AirPod bernilai RM649 secara percuma. (PROMOSI BERMULA : 19 Oktober 2018, 3.01 petang – 31 Oktober 2018, 11.59 malam).

Lebih menarik, U Mobile turut akan mengadakan promosi hebat,  pada 26 Oktober 2018 di U Mobile Experience Centre, Berjaya Times Square bermula jam 10 pagi.

20 pelanggan terawal yang membeli iPhone XS, iPhone XS Max atau iPhone XR dengan pelan HERO P99 secara datang terus (walk in) pada tarikh tersebut akan menerima satu unit iPhone 6S + (32GB) secara percuma.

Bukan itu sahaja, malah 80 pelanggan seterusnya pula berpeluang menyertai cabutan bertuah untuk memenangi hadiah seperti aksesori telefon, baucar dan jika bernasib baik mungkin jenama baru iPhone XS Max (64GB).


Xiaomi Perkenal BlackShark Helo – Hadir Dengan Memori Sehingga 10GB

Xioami sebelum ini sedia hadir dengan penawaran Black Shark iaitu telefon pintar yang memfokuskan kepada permua (permainan mudah alih). Kesinambungan kepada model terdahulu, Xiomi kini turut memperkenalkan telefon generasi kedua mereka, iaitu BlackShark Helo.

Meskipun masih dijana dengan pemproses yang sama seperti Black Shark yang pertama namun ia membawakan sejumlah panambaikan yang unik berbanding model sebelumnya.

Black Shark Helo hadir dengan rekaan lebih kemas menggunakan skrin bersaiz 6.0 inci bersama panel AMOLED tanpa takuk dengan nisbah paparan 18:9 beresolusi 2160 x 1080 piksel.

Selain itu ia dijana oleh cip Snapdragon 845 dan turut dibantu oleh memori sehingga 10GB RAM bersama storan dalaman sehingga 256GB ROM (Pengguna juga boleh memilih varian lain seperti 8GB RAM + 128GB ROM atau 6GB RAM + 128GB ROM).

Black Shark Helo juga disertakan dengan sistem penyejukan cecair dua paip yang bertujuan untuk mengekalkan suhu dan prestasi. Turut melengkapi telefon ini adalah bateri berkapasiti 4000 mAh dengan pengecasan pantas di dalamnya.

Dari segi penggambaran pula, ia dilihat hadir dengan konfigurasi dwi-kamera belakang beresolusi 12 MP + 20MP dan kamera swafoto 20 MP.

Perubahan yang diperkatakan pada model ini adalah ia menyertakan sebuah lampu LED yang boleh berubah dengan kesan berbeza berdasarkan permainan. Sokongan gamer Studio turut disertakan bagi membolehkan pengguna mengoptimasikan penggunaan peranti untuk sesuatu permainan video.

Bukan setakat itu sahaja, BlackShark Helo turut menyertakan gamepad yang membolehkan pengguna mengawal beberapa permainan menggunakan alat kawalan fizikal sekaligus mampu memberi pengalaman yang berbeza ketika bermain.

Pada masa ini, BlackShark Helo hanya ditawarkan di China pada harga jualan bermula 3199 Yuan (kira-kira RM1918) untuk versi asas 6GB RAM + 128GB ROM. Manakala, 3499 Yuan (kira-kira RM 2,100) untuk versi 4GB RAM + 128GB ROM. Bagaimanapun, harga untuk 10GB RAM masih belum diketahahui.


Mesej Dekat WhatsApp Kini Boleh Padam Dalam Masa Sejam

WhatsApp merupakan aplikasi sembang sosial atau aplikasi permesejan yang wajib ada pada setiap telefon pintar masa kini. Apa yang ditawarkan oleh WhatsApp di dalam aplikasi tersebut boleh dikira puas hati kerana ia membolehkan kita menghantar dan menerima teks mesej, pesanan suara, panggilan telefon, panggilan video, gambar, video, dan juga fail.

Bagaimanapun, ada juga kekurangan apabila menggunakan WhatsApp. Jika sebelum ini pengguna hanya boleh memadam mesej yang dihantar dalam masa 7 minit. Kini dengan kemas kini versi 2.18.31, pengguna boleh memadamkan mesej ‘terlanjur’ dalam masa 1 jam 8 minit 16 saat. Ciri “Delete For Everyone” ini hanya boleh dilakukan jika penerima belum membaca mesej yang dihantar.

Oleh kerana WhatsApp telah menambah had masa untuk memadam mesej, ia adalah satu berita yang baik untuk semua. Untuk menggunakan “Delete For Everyone”, pengguna hanya perlu tap pada mesej yang ingin dipadam dalam satu ke dua saat.


Jualan Mate Xs Diteruskan Dengan Huawei Menawarkan Servis Penghantaran Terus Ke Pintu Rumah Anda

Seperti yang ramai sudah sedia maklum, Perintah Kawalan Pergerakan yang berkuat-kuasa dari 18 Mac 2020 telah menghadkan pergerakan dan aktiviti secara umum. Langkah ini haruslah disambut baik bagi membendung penularan virus COVID-19.

Bagi memastikan keselamatan masyarakat, terutamanya pengguna setia peranti Huawei, syarikat tersebut telah menawarkan servis penghantaran ke rumah apabila anda membeli Huawei Mate Xs. Anda juga mempunyai pilihan untuk mengambil sendiri peranti tersebut di mana-mana cawangan jualan Huawei.

Huawei memastikan penghantaran tersebut cukup selamat bagi pembeli dan juga penghantar dengan menitik beratkan atur cara penghantaran. Penghantar pakej akan sentiasa memakai topeng muka dan bungkusan akan dibersihkan sebelum diserahkan kepada pembeli.

Bagi setiap unit Huawei Mate Xs yang dibeli, anda akan menerima 3 bulan jaminan penukaran skrin, termasuklah jika ianya berpunca dari jatuh dan sebagainya. Harus diingat, bahawa jaminan akan terbatal sekiranya ia berpunca daripada proses membuka atau pembaikan tanpa kebenaran, salah guna, pemasangan ataupun modifikasi pada peranti.

HUAWEI turut menawarkan sokongan khidmat pelanggan satu-ke-satu yang akan beroperasi seperti biasa pada setiap hari, termasuk cuti umum. Berikut adalah saluran bantuan satu-ke-satu ditawarkan:

Hotline – 1800-22-0086 (9 pagi hingga 9 malam)

Livechat melalui aplikasi Support atau laman Support (9 pagi hingga 6 petang)

Facebook – HUAWEI Mobile (9 pagi hingga 6 petang)

WhatsApp – +6012-6855652 (9 pagi hingga 6 petang)


Meizu Lancarkan Flagship Baru Pro 6 Plus Secara Rasmi Di Malaysia

Meizu meluaskan pasaran mereka ke Malaysia secara rasmi hari kelmarin dengan membawa peranti flagship baru yang dikenali sebagai Pro 6 Plus, yang kuasanya boleh dibandingkan dengan jenama hebat yang lain. Dalam perasmian tersebut, turut diperkenalkan model pertengahan iaitu M5 Note. Kedua-dua peranti ini mendapat perhatian media kerana hadir dengan ciri-ciri yang baik dengan harga yang berpatutan.

Meizu Pro 6 Plus ini hadir dengan paparan skrin 5.7 inci jenis Super AMOLED, resolusi 2560×1440 piksel mempunyai kepadatan piksel 515ppi, sangat berpuas hati jika anda melayani video dan hiburan sepanjang masa.

Walaupun kenipisan peranti ini hanya 7.3mm, bateri yang dimuatkan agak besar berkapasiti 3400mAh di mana turut menyokong pengecasan pantas 24W dengan teknologi mCharge.

Pada bahagian dalaman pula, cip pemprosesan dari Samsung Exynos 8890 sama seperti yang digunakan di dalam Samsung Galaxy S7. Apabila permainan video dibuka, cip grafik Mali T880 MP10 banyak membantu untuk melancarkan permainan tanpa sebarang sekatan.

Kamera utama 12MP menggunakan sensor Sony IMX386, aperture f/2.0 boleh dianggap agak baik. Ditambah pula 10-LED Ring flash menjadikan gambar yang diambil cukup terang dan jelas tanpa menjejaskan kualiti gambar.

Keupayaan kamera depan agak rendah sedikit jika dibandingkan dengan peranti lain pada masa kini hanya 5MP, tetapi dengan bantuan 1.4ųm saiz piksel bersama f/2.0 aperture masih mampu menawarkan kualiti selfie yang cukup menarik.

Tidak lengkap jika tiada pengimbas cap jari, oleh itu Pro 6 Plus telah meletakkan fungsi ini pada butang Home. Butang Home yang berada di depan ini berupaya menjadi butang back dan tidak seperti peranti Android lain yang menyediakan butang jenis kapasitif.

Ciri yang menarik pada peranti ini ialah 3D Press, iaitu ciri-ciri yang lebih kurang sama seperti 3D Touch yang ada pada iPhone.

Beralih kepada M5 Note pula, cip pemprosesan Helio P10 Octa-core menjadi jantung pada peranti ini. Dari segi paparan skrin pula, ia hadir dengan 5.5 inci beresolusi HD Penuh yang menggunakan 2.5D glass. Dengan sokongan bateri sebesar 4000mAh, tambahan lagi menyokong pengecasan pantas 18W dengan teknologi mCharge memberi anda masa menunggu yang lebih lama.

Sentuhan kamera utama pada M5 Note adalah 13MP, kehadiran aperture f/2.2 dapat berfungsi bagus pada mod panorama dan burst. Sementara kamera hadapan sama seperti Pro 6 Plus hanya 5MP, tetapi bersama FotoNation mampu menambah kecantikan pada imej swafoto anda. Storan dalaman 32GB dan 3GB RAM menyokong slot microSD tambahan sehingga 128GB.

Seperti yang diperkatakan, harga bagi Meizu Pro 6 Plus adalah RM1,999, manakala bagi Meizu M5 Note pula adalah RM849.


OnePlus 7T Rasmi – Sokong Persediaan Kamera Bulat + Kamera Utama 48MP + Snapdragon 855+

Peranti dengan persediaan kamera bulat kini nampaknya menjadi trend masa kini. One Plus juga tidak mahu ketinggalan apabila kini muncul dengan pewaris baru dengan reka bentuk tersebut iaitu One Plus 7T.

Untuk spesifikasi, OnePlus 7T membawakan paparan bersaiz 6.55″ AMOLED FHD+ dengan sokongan kadar segar 90Hz dan HDR 10+. Terdapat persediaan takuk kecil pada paparan ini yang menempatkan kamera hadapan dengan lensa 16MP.

Enjin dalaman OnePlus 7T dikuasai oleh cip pemproses Snapdragon 855+ dan dibantu memori sebesar 8GB RAM + 128GB / 256GB ROM. Melengkapinya, bateri berkapasiti 3,800mAh + pengecasan pantas Warp Charge 30T dan disertakan pembesar suara dengan sokongan Dolby Atmos. Ia berkemungkin peranti pertama yang disertakan dengan sistem operasi Android 10 secara terus dari kotak.

Bagi kamera, ia membawakan persediaan tiga kamera utama dengan gabungan lensa 48MP (main) + 12MP (telephoto) + 16MP (Ultra Wide Angle). OnePlus 7T tersedia dalam dua warna menarik seperti Glacier Blue dan Frosted Silver.


Honor ‘Brand Sales Day 11.11’ Catat Kejayaan Besar!

Honor Malaysia hari ini telah mengumumkan kejayaan terbesar mereka sempena kempen ‘Brand Sale Day 11.11’ yang berlangsung pada 11 November lepas. Seramai 1 juta pelanggan yang telah mengunjungi laman rasmi Lebih menarik, Honor 8X yang baru sahaja dilancarkan telah habis dijual sebanyak 250 unit dalam masa 30 minit sahaja.

Bukan itu sahaja, produk lain seperti Honor Band 3 yang menjadi kegilaan golongan remaja telah berjaya dijual sebanyak 100 unit untuk 30 minit pertama. Ucapan terima kasih dari Honor Malaysia kepada semua pelanggan yang berkongsi berita mengenai promosi ini lebih daripada 10,000 kali di media sosial.

Lebih istimewanya, 70% jualan dibuat melalui aplikasi Honor App yang baru sahaja dilancarkan serta 500 hadiah yang diberikan kepada pelanggan Bertuah. Pelanggan yang terlepas untuk membeli produk keluaran honor seperti Honor 8X, boleh membelinya secara atas talian di Hihonor, Shopee, Lazada serta 11street. Untuk maklumat lanjut, jangan lupa layari laman Facebook Honor Malaysia.


Spesifikasi Samsung Galaxy J5 Prime (2017) Kini Tertiris

Selepas lebih kurang setahun model pertama Samsung Galaxy J5 Prime diperkenalkan di pasaran, kemunculan generasi kedua model tersebut iaitu Samsung Galaxy J5 Prime (2017) telah disahkan bakal dilancarkan tidak lama lagi. Ini telah disahkan selepas spesifikasi model itu telah tertiris di FCC dengan menggunakan nombor model SM-G571F.

Berdasarkan dokumentasi yang tertiris di Internet itu, Samsung Galaxy J5 Prime (2017) menampilkan sokongan paparan skrin IPS LCD berukuran 5.0 inci dengan resolusi 720 x 1280 piksel. Ia juga bakal dioperasikan oleh Android 7.1.1 Nougat, dikuasakan dengan pemproses empat teras Exynos 7570 berkelajuan 1.4 GHz, memori dalaman sebesar 16GB dan juga RAM berkapasiti 3GB.

Samsung Galaxy J5 Prime (2017) ini juga menyokong kamera utama beresolusi 13 Megapiksel, serta 8 Megapiksel untuk kamera swafoto. Dengan dimensi kerangka berukuran 142.7 x 69.6 x 8.1mm, ia telah menerima pek bateri sebesar 2500 mAh. Sungguhpun begitu, buat masa ini tiada sebarang maklumat berkaitan harga dan juga tarikh rasmi ketersediaan model ini untuk pasaran tempatan dan juga global.


Smart Protection menutup pusingan pelaburan €10 juta untuk melindungi jenama-jenama daripada masalah pemalsuan dalam talian

— Pusingan pelaburan ini diketuai bersama oleh syarikat pembiaya Belanda, Knight Capital dengan syarikat Israel-Sepanyol, Swanlaab Venture Factory dan CDTI.

— Smart Protection ialah sebuah syarikat Sepanyol yang didedikasikan untuk melindungi jenama-jenama daripada dipalsukan dan disalah guna secara dalam talian.

— Dengan pelaburan baharu ini syarikat tersebut akan terus menambahkan bakat-bakat global terbaik untuk membangunkan platform berteknologi.

MADRID, 18 November 2020 /PRNewswire/ — Smart Protection menutup pusingan pembiayaan Siri B yang bernilai €10 juta, yang dipimpin secara bersama-sama antara firma Belanda Knight Capital, syarikat Israel-Sepanyol Swanlaab Venture Factory, yang mengkhusus dalam SaaS B2B, dan juga CDTI,  sebuah Agensi Inovasi Nasional Sepanyol.

Para pelabur sedia ada ialah Nauta Capital, JME Ventures, Bankinter, Big Sur Ventures dan Telefónica, melalui medium pelaburan baharu Telefónica Tech Ventures yang mengkhusus dalam bidang keselamatan siber, turut sama menyertai proses pelaburan tersebut.

Smart Protection kini telah pun menerima pembiayaan dengan jumlah besar melebihi €20 juta untuk menentang cetak rompak dan pemalsuan dalam Internet melalui platform berteknologi.

Mengulas tentang pelaburan tersebut Javier Perea, Ketua Pegawai Eksekutif dan pengasas bersama Smart Protection, berkata, “Dengan pelaburan ini, kami akan mempercepatkan pertumbuhan antarabangsa dan memperluas penyelesaian berteknologi kami untuk melindungi jenama daripada kerosakan reputasi dan kerugian yang ditanggung akibat pemalsuan yang berlaku dalam talian.”

Walaupun dalam keadaan COVID-19, penskalaan syarikat Sepanyol tersebut mengalami pertumbuhan yang pesat pada tahun 2020, yang dapat dilihat daripada kadar pusing gantinya sebanyak dua kali ganda berbanding keputusannya pada tahun 2019. Pada masa ini, Smart Protection berkhidmat dengan pelanggan di 25 buah negara dan 76% daripada pendapatannya diperolehi daripada syarikat di luar Sepanyol.

“Cetak rompak dan pemalsuan dalam talian merupakan masalah berskala global,” kata Diederik Ingen Housz, Rakan Pengurusan Knight Capital. “Smart Protection ialah salah satu daripada beberapa syarikat dalam dunia ini yang mempunyai keupayaan teknologi dalam menangani isu ini.”

Smart Protection terus membentuk salah satu daripada pasukan kejuruteraan terbaik di dunia dan pusingan ini membolehkan mereka terus menarik bakat-bakat pintar. Sebagai gantinya, ini akan memacu pembangunan platform berteknologi dengan pengalaman paling baik dan kemajuan terkini dalam kecerdasan buatan.

Mark Kavelaars, Pengarah Urusan Swanlaab Venture Factory menyatakan bahawa “Kami sedang mencari syarikat yang kukuh yang dibentuk oleh pasukan yang berupaya menjadi peneraju global dalam kategori mereka, berdaya saing dalam teknologi terbaik dan dengan produk yang menghasilkan kesan positif kepada masyarakat dalam jangka panjang. Smart Protection memenuhi tujuan ini dan kami percaya bahawa ia menjadi penanda aras bagi kategori ini.”

Smart Protection Knight Capital Swanlaab Venture Factory, CDTINauta CapitalTelefónica Tech Ventures

Untuk mendapatkan sesi wawancara atau bahan-bahan

Keywords: Computer/Electronics High Tech Security Internet Technology Telecommunications Financing agreements Venture Capital Legal Services


Xiaomi Mi 6 Akan Dilancarkan Pada Bulan Ini?!

CEO dari Xiaomi, Lei Jun sendiri telah mengesahkan bahawa kita akan melihat kemunculan peranti terbaru Mi 6 pada bulan April ini. Walaupun dwi-kamera menjadi trend peranti pintar masa kini, namun Xiaomi tidak mahu turut sama mengikut trend ini, sebaliknya menambahbaik dengan 30 megapiksel pada kamera utama.

Mengikut khabar angin, Mi 6 akan didatangkan dengan dua kotak yang berbeza bermaksud dua varian. Salah satunya versi spesifikasi tinggi dengan kamera 30 megapiksel, manakala versi kedua cuma spesifikasi asas tetapi kedua-duanya memakai cip pemprosesan yang sama.

Tambahan lagi, versi spesifikasi tinggi ini menawarkan kamera depan 8 megapiksel, memori dalaman sebesar 128GB, dibantu oleh 6GB RAM serta dibekalkan bateri berkapasiti 4000mAh, menjadikan peranti ini boleh bertahan dalam jangka masa yang lama. Skrin paparan-nya pula sebesar 5.7 inci.

Pada model asas, ia mempuyai kamera utama beresolusi 12 megapiksel dan kamera depan pula 4 megapiksel, bateri juga tidak sebesar model high end hanya 3200mAh. Paparan skrin kecil sedikit berbanding versi high end iaitu 5.15 inci, memori dalaman pula hanya 64GB dan RAM sebesar 3GB.

Sumber yang lain juga menyatakan ada satu lagi varian yang dikuasakan oleh cip pemprosesan Helio X30 dengan 4GB RAM dan 128GB ROM. Walau bagaimanapun, perkara ini tidak disahkan oleh Xiaomi sendiri sama ada dua atau tiga varian yang akan dilancarkan. Kita nantikan info selanjutnya dari mereka pada masa terdekat ini.


Oh Sedap~ Jap, Burger Ini Bukan Untuk Dimakan?! Sebenarnya…

Apa yang boleh anda buat sekiranya burger bukan untuk dimakan? Baru-baru ini, artis Sweden Love Hulten telah menggabungkan teknologi bersama kayu dalam mencipta sebuah konsol permainan dengan reka bentuk burger.

Teruja sangat dengan kreativiti dari Love Hulten, menurutnya konsol permainan ini dinamakan sebagai “Game Burger Advance”. Permainan old school yang dikeluarkan oleh Nintendo dan Sega seperti Mario dan Rockman juga dapat dimain dalam “burger” ini, bahkan pengalaman bermain secara keseluruhannya juga sangat lancar.


TCL Umum Pelancaran Google TV di CES2021 Tawar Kandungan Terbaik dengan Pengalaman Tontonan Hebat

HONG KONG, 12 Januari 2021 /PRNewswire/ — TCL Electronics (1070.HK), salah satu pengusaha yang dominan dalam industri TV global dan sebuah syarikat barangan elektronik pengguna yang terkemuka, mengumumkan di CES 2021, bahawa ia akan melancarkan siri TCL Google TV™ pada tahun 2021 kepada pengguna TCL, bermula di Amerika Syarikat dan selanjutnya di pelosok lain di dunia.

TCL Announces its Google TV Launch at CES2021 to Offer Very Best Content with Superb Viewing Experience

TCL Google TV akan menggabungkan teknologi paparan TCL yang utama dalam industri seperti Mini-LED, 8K dan QLED, dengan pengalaman hiburan baharu Google, bagi membantu pengguna menerokai dan mengakses kandungan yang mereka sukai dalam definisi mengagumkan pada skrin TCL yang terkini dengan lebih mudah berbanding sebelum ini.

“Pengenalan TCL Google TV akan membawa perkongsian kami bersama Google ke tahap seterusnya,” kata Kevin Wang, Ketua Pegawai Eksekutif TCL Industrial Holdings dan TCL Electronics. “Tema kami di CES tahun ini ialah ‘Alami Lebih Lagi’ dan dengan menggabungkan paparan canggih dengan kandungan pintar dan mudah yang dikuasakan oleh Google, saya yakin bahawa kami akan dapat membolehkan orang ramai di seluruh dunia untuk merealisasikannya pada tahun 2021.”

“Kami gembira untuk bekerjasama dengan TCL bagi membawakan Google TV kepada pengguna di serata dunia. Google TV merupakan pengalaman TV yang lebih berguna dan menggembirakan yang membantu pengguna mencari kandungan yang mereka sukai,” kata Shobana Radhakrishnan, Pengarah Kanan Kejuruteraan, Google TV.

TCL Google TV menghimpunkan filem, rancangan, TV secara langsung dan banyak lagi daripada aplikasi dan langganan serta menyusunnya untuk setiap pengguna. Ia menawarkan cadangan diperibadikan agar pengguna TCL dapat menerokai program baharu untuk ditonton. Pengguna juga boleh meminta Google untuk mencari filem dan rancangan, menjawab soalan dan mengawal peranti kediaman pintar melalui suara mereka pada skrin besar TCL.

* Google TV dan logo-logo berkaitan ialah tanda dagangan Google LLC

TCL Electronics (1070.HK) ialah sebuah syarikat barangan elektronik pengguna yang berkembang pesat dan pengusaha yang terkemuka dalam industri TV global. Ditubuhkan pada tahun 1981, kini ia beroperasi dalam lebih 160 pasaran di seluruh dunia. Menurut OMDIA, TCL menduduki tempat ke-2 dalam bahagian pasaran TV jenama TCL pada suku kedua tahun 2020. TCL mengkhusus dalam penyelidikan, pembangunan dan pembuatan produk elektronik pengguna bermula daripada TV, audio dan peralatan kediaman pintar.

Keywords: Computer/Electronics Consumer Electronics Household Products Household/Consumer/Cosmetics Retail New products/services Trade show news


Alto

Alto Mail menjadikan pengurusan e-mel anda lebih mudah. Dafftar semua akaun e-mel anda pada aplikasi ini (termasuk Gmail, Outlook, Yahoo !, AOL Mail, iCloud, Hotmail dan lain-lain) dan anda boleh akses dan lihat semua e-mel anda dari satu aplikasi sahaja. Lebih dari sekadar klien e-mel yang tipikal, Alto menyediakan sebuah platform yang membekalkan fungsi pengurusan e-mel yang lengkap seperti lampiran fail / media, carian informasi dan pelbagai lagi.

Satu lagi kelebihan Alto adalah fungsi susunan fail yang memudahkan anda untuk mencari fail dan dokumen yang spesifik. Sekiranya anda mencari fail gambar yang tersimpan di dalam arkib e-mel anda, Alto dapat membantu mencarinya dengan mudah kerana lampiran fail e-mel sudah siap dianalisis dan disusun oleh Alto bagi memudahkan anda mencarinya pada bila-bila masa.


Acer Nitro 5 – Komputer Riba Permainan Kelas Permulaan

Baru-baru ini Acer telah melancarkan beberapa produk pada acara Computex 2017 yang berlangsung di Taipei, Taiwan, termasuk komputer riba permainan iaitu Acer Nitro 5 yang sesuai kepada ‘pendatang baru’ yang ingin berjinak-jinak dalam permainan video.

Acer Nitro 5 didatangkan dengan beberapa konfigurasi seperti model Generasi ke-7 Intel® Core i7 atau i5 dengan kad grafik NVIDIA® GeForce GTX 1050 Ti atau model Generasi ke-7 AMD A-Series FX, A12 atau A10 dengan kad grafik AMD Radeon™ RX550.

Empat varian ini hadir bersama perisian Windows 10 dan menyokong RAM sehingga 32GB DDR4 2400MHz. Storan pula menerima sehingga 512GB jenis SSD dengan HDD sehingga 2TB. Sambungan WiFi menggunakan 2×2 MIMO serta USB Type-C, satu USB 3.0 dan dua USB 2.0.

Paparan pada Acer Nitro 5 dimuatkan dengan skrin bersaiz 15.6 inci HD penuh jenis IPS, sementara speaker dengan teknologi Dolby Audio Premium dan Acer TrueHarmony bagi meningkatkan pengalaman hiburan. Papan kekunci pula hadir dengan fungsi backlighting dan pad sesentuh bagi memudahkan para pemain. Harga yang ditawarkan bermula pada CNY5,499 (lebih kurang RM3,464) dan akan mula dijual di China pada bulan Julai kelak.


[TERTIRIS] : realme X50 5G Bakal Dikuasakan Oleh Cip Pemproses Snapdragon 765G?

Terdahulu, realme pernah mengusik orang ramai mengenai realme X50 5G dengan dwi mod sokongan rangkaian 5G. Pun begitu, realme masih berteka – teki mengenai kemunculannya tetapi kini bersedia berkongsi sedikit maklumat mengenainya di mana mengumumkan apa jenis chipset yang bakal digunakan.

Memetik poster acah tersebar, realme X50 5G bakal didatangkan dengan chipset terbaru, Snapdragon 756G dan dilengkapi integrasi modem Snapdragon X52 5G – menawarkan kelajuan muat naik kepada 1.2Gbps pada 4G dan 3.7Gbps pada 5G. Perkara ini didedahkan sendiri oleh pihak realme menerusi laman Weibo. Pada masa sama, jika diteliti poster acah turut menunjukkan bahawa peranti tersebut bakal hadir dengan rekaan skrin berlubang pada penjuru kiri dengan sokongan dwi kamera selfie.

Bagaimanapun, spesfikasi utama lain mengenainya masih belum dikongsi dan kita mungkin bakal mendengarnya pada minggu – minggu akan datang. Kekal bersama eRing untuk lebih info terkini!


Gajet Di Sebalik Filem Pendek “Three Minutes” – Dari iPhone X

Dalam 2 hari ini, adakah Facebook anda penuh dengan filem iPhone X yang bertajuk “Three Minutes”?

Sempena Tahun Baru Cina 2018, Apple telah menghasilkan sebuah filem pendek bertajuk “Three Minutes” yang hanya menggunakan iPhone X. Korang mesti teruja sangat dengan filem ini yang diarah oleh Peter Chan, seorang pengarah antarabangsa terkenal dari Hong Kong, bukan?

Yang belum sempat tengok, nah kami sediakan di bawah ↓↓↓

Dalam 7 minit ini, apa yang korang nampak? Kebolehan iPhone X yang tak disangka, keupayaan lensa kamera yang setaraf gajet profesional. Jadi, adakah sesiapa pun boleh menghasilkan filem sebegini? Jawapannya… BOLEH!

BUT… kenalah ada sikit gajet tambahan untuk menyempurnakan filem ini…

So…apa gajet penting yang digunakan oleh pengarah Peter Chan dalam rakaman filem pendek ini?! Jom kita tengok satu per satu…

1) Mestilah iPhone X, harga bermula dari RM 5,149

2) Beastgrip Pro USD 139.99 (kira-kira RM 545.39)

3) Beastgrip DOF Adapter USD 149.95 (kira-kira RM 584.19)

4) Sony Planar T* 85mm f/1.4 ZA Lens S$ 2,499 (kira-kira RM 7,392.62)

5) SmallHD 702 Bright On-Camera Monitor USD 1,499 (kira-kira RM 5,839.35)

6) DJI Spreading Wings S900 Hexacopter USD 1,199 (kira-kira RM 4,670.70)

Okay, sampai sini apa pandangan anda semua? Sesungguhnya anda mempunyai iPhone X, tapi tak semestinya dapat hasil rakaman seperti Peter Chan. Kenapa? Sebab anda perlukan sebilangan aksesori sampingan yang mungkin harganya mencecah puluh ribu. T_T